05:00 / 02.03.2017 3132 pdf Ўқиш режими + -\n...Ўтган асрнинг саксонинчи йиллари охирларида, собиқ шўро тузими даврида аёллар ўртасида ўзига ўзи ўт қўйиш ҳолатлари сезиларли даражада кўпайгани ҳақида хабарлар тарқалди. Бу ҳолатни таҳлил қилувчилар Ислом динини айблай бошладилар. Уларнинг айтишича, аёлларнинг бу аянчли ишни амалга оширишларига айнан Ислом дини айбдор эмиш...\nБандаларини ўзини ўзи ўлдирмасликка чақирган Аллоҳ таолога ҳамду санолар бўлсин! Ўзини ўзи ўлдирганларга жаноза ўқимаган Пайғамбар соллаллоҳу алайҳи васалламга солавоту дурудлар бўлсин! Минг афсуслар бўлсинким, гоҳида динимиз таълимотларини билмаслик ва уларга амал қилмаслик оқибатида мўмин-мусулмонлар ичида ўта кўнгилсиз ҳодисалар ҳам бўлиб туради.\nЎтган асрнинг саксонинчи йиллари охирларида, собиқ шўро тузими даврида аёллар ўртасида ўзига ўзи ўт қўйиш ҳолатлари сезиларли даражада кўпайгани ҳақида хабарлар тарқалди. Бу ҳолатни таҳлил қилувчилар Ислом динини айблай бошладилар. Уларнинг айтишича, аёлларнинг бу аянчли ишни амалга оширишларига айнан Ислом дини айбдор эмиш.\nЎша пайтдаги ошкоралик ва имкониятлардан фойдаланиб бу гаплар динимиз учун туҳмат эканини баён этдик. Шу билан бирга ўзини ўзи ўлдириш бизнинг динимизга мутлақо зид эканини, мўмин-мусулмон шахс ҳеч қачон ўзини ўзи ўлдирмаслигини уқдирдик. Бу ҳақидаги динимиз таълимотларини тушунтирдик.\nБу ҳодисалардан кўп йиллар ўтгандан кейин, яқинда мазкур муаммони муолажа қилишда иштирок этган мутахссислардан бири менга «Ўшанда сизнинг чиқишларингиз кишиларга катта тасир қилган. Бизнинг фикримизча, мазкур чиқишлардан кейин ўша ноқулай ҳолат ўз ечимини топган», деди ва ўз фикрини ҳужжат ва далиллар билан исботлаб берди.\nҲозирги кунларда баъзи кишиларда , жуда оз бўлса ҳам ушбу масала ҳақида савол бериш кузатилиб қолди. Шунинг учун қуйидаги мақолани маълумот тарзида тақдим этишни маъқул топдик.\nАллоҳ таоло «Бақара» сурасида қуйидагиларни айтади:\n«Ва Аллоҳнинг йўлида нафақа қилинг. Ўзингизни ўз қўлингиз ила ҳалокатга дучор қилманг. Эҳсон қилинг, албатта. Аллоҳ эҳсон қилувчиларни хуш кўрадир», (195-оят).\nБу ояти каримада Аллоҳ таоло мусулмонларни ўзингизни ўзингиз ҳалокатга дучор қилмасликка чақирмоқда.\nИмом Олусий, ушбу оятдан ўлимга сабаб бўладиган нарсага бормаслик чиқади, деганлар.\nЎЗИНИ ЎЗИ ЎЛДИРГАНГА ЖАНОЗА ЎҚИЛМАЙДИ\nЖобир ибн Самура розияллоҳу анҳудан ривоят қилинади: «Пайғамбар соллаллоҳу алайҳи васалламга ўзини мишқослар билан ўлдирган одамни олиб келинди. Бас, У зот унга жаноза ўқимадилар». Бешовларидан фақат Бухорий ривоят қилмаган.\n«Мишқос» – кенг тиғли, пичоққа ўхшаш нарса.\nЎзини ўзи ўлдириш Исломда қаттиқ қораланади. Бу иш мўмин-мусулмон одамга мутлақо тўқри келмайдиган иш.\nЎзини ўзи ўлдириш Аллоҳнинг қазои қадарига норози бўлиш, Аллоҳ берган ҳаёт неъматига нонкўрлик қилиш, осийлик ва иродасизликдир. Ўзини-ўзи ўлдириш мусулмонларга хос бўлмаган қўрқоқлик ва номардликдир.\nПайғамбаримиз соллаллоҳу алайҳи васалламнинг ўзини ўзи ўлдирган одамга жаноза намози ўқимаганлари бу одамнинг қилган номаъқулчилиги учун муносиб жазо ҳамдир. Охиратда эса, алоҳида жазолар бўлади.\nИмом Бухорий Собит ибн аз-Заҳҳок розияллоҳу анҳудан ривоят қилган ҳадисда, Расулуллоҳ алайҳиссалом: «Ким ўзини темир асбоб билан ўлдирса, жаҳаннам оташида ўша билан азобланади», деганлар.\nИмом Бухорий Жундаб розияллоҳу анҳудан қилган ҳадисда Пайғамбар соллаллоҳу алайҳи васаллам: «Бир одамнинг жароҳати бор эди. У ўзини ўлдирди. Шунда Аллоҳ азза ва жалла: «Бандам мендан аввал жони ҳақида ўзи шошқолоқлик қилди. Мен унга жаннатни ҳаром қилдим», деди», деганлар.\nИмом Бухорий Абу Ҳурайра розияллоҳу анҳудан ривоят қилган ҳадисда Пайғамбар соллаллоҳу алайҳи васаллам: «Ўзини ўзи бўққан, дўзахда ҳам бўғиб туради. Ўзига ўзи пичоқ урган, дўзахда ҳам пичоқ ўриб туради», деганлар.\nДемак ўзини-ўзи ўлдирган одам дўзахга тушишида шубҳа йўқ.\nОдамларга ўрнак бўлиш учун бу дунёда ҳам унга ўзгача муносабатда бўлинади.\nУмар ибн Абдул Азиз, Авзоий ва Имом Аҳмаднинг мазҳаблари бўйича ўзини ўзи ўлдирган одамга жаноза намози ўқилмайди.\nУламолар, боғий-Ислом давлатига қарши чиққанлар ва фосиқлар ҳам шу ўзини-ўзи ўлдирганнинг муросаси қилинади, дейдилар. Токи, бошқалар ҳам буларнинг қилмишини қилмасинлар.\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Ким тоғдан ташлаб ўзини ўзи ўлдирса, у жаҳаннам оташида абадул абад ўзини тоғдан ташлаб туради. Ким заҳар ичиб ўзини ўзи ўлдирган бўлса, у заҳарини қўлида тутган ҳолида, жаҳаннам оташинда абадул абад заҳар ичиб туради. Ким ўзини ўзи темир нарса билан ўлдирган бўлса, у темирни қўлида тутган ҳолида жаҳаннам оташинда абадул абад ўша темирни қорнига санчиб туради», дедилар». Тўртовлари ривоят қилдилар.\nУшбу ҳадиси шарифдан на фақат бошқа бировни, балки ўзини ўзи ўлдириш ҳам мумкин эмаслиги келиб чиқади. Исломда инсон жони алоҳида қадр қийматга эга. У жон қандай жон бўлишининг фарқи йўқ. Ҳар бир инсон яшаш ҳаққига эга. Инсонни бу ҳақдан ҳеч ким маҳрум эта олмайди.\nШу сабабдан, инсон ўзини ўзи ўлдириши ҳам мумкин эмас. Чунки, инсон бировга жон ато қила олмаганидек, ўзига ўзи ҳам жон ато қила олмайди. Унга жонни фақат Аллоҳ таологина беради. Шунинг учун ундан жонни фақат Аллоҳ таологина олади. Бу табиий ҳолда ёки Аллоҳнинг шариатида кўрсатилган ҳукмга биноангина бўлиши мумкин.\nМусулмон инсон бошидан ҳар қанча қийинчилик ўтса ҳам, худди бировни ўлдириши мумкин бўлмаганидек, ўзини ўзи ўлдириши ҳам мумкин эмас. Бу ношукурлик ва Аллоҳга нисбатан одобсизлик бўлади. Шунинг учун ҳам бу дунёда ўзини ўзи ўлдирган одам у дунёда алоҳида қаттиқ азобларга дучор бўлади.\nУшбу ҳадиси шарифда ўша вақтдаги ўзини ўзи ўлдиришнинг уч тури ва уларнинг қиёматдаги азоби васф қилинган.\nЎзини баланд жойдан ташлаб ўлдириш доимо содир бўлиб келган. Ушбу номаъқул ишни қилган одам, у дунёда қилганига яраша алоҳида азобга дучор қилинар экан. Аввало, ўзини ўзи ўлдиргани учун дўзахга тушар экан. Қолаверса, бу дунёда ўзини тоғдан ташлаб ўлдиргани сабабидан у дунёда, дўзах қаърида ҳам ўзини доимий равишда тоғдан ташлаб қийналиб турар экан. Ҳар сафар ташлаганда қийналиб ўлиш азобини янгитдан чекиб турар экан. Бу ғоятда оғир азобдир.\n2. Ўзини заҳар ичиб ўлдириш.\nБу ҳам ўзини ўзи ўлдиришнинг турларидан бири. Бу ишни қилган одам ҳам охиратда жаҳаннамда доимий равишда заҳар ичиб ўлиб, яна қайта тирилиб, яна қайта қийналиб турар экан. Бу ҳам ўзига хос азобдир.\n3. Ўзини темир нарса билан ўлдириш.\nБунга ўзини ўзи пичоқлаш, бошқа темир асбоблар билан ўлдиришлар киради. Ушбу ишни қилган одам ҳам қиёматда икки хил азоб; дўзах азоби ва дўзахда доимий равишда ўзини ўзи, худди бу дунёдаги каби қайта-қайта ўлдириб туриши билан азобланади. Аллоҳ Ўзи сақласин.\nУшбу ҳадиси шарифни ҳаётимизга татбиқ қилмоғимиз, кишиларга унинг маъноларини етказмоғимиз лозим. Токи, мусулмонлардан ҳеч ким ўзини ўзи ўлдирмасин.\nСаидазиз 01:34 / 25 июль\nЖуда керакли мальумотларни олдим.Жуда куп узини узи улдирган мурдаларни тепасига бордим илож йук давлат ишида хизмат киламан.\n05:00 / 02.03.2017 1823\n05:00 / 02.03.2017 1726\nБилинг Барча матлуб нарсалар неъмат, деб номланади, лекин ҳақиқий неъмат ndash бу ухровий неъматдир. Уни неъмат деб номлаш жоиздир. Бизга изофа этилган ишларнинг давоми...\n1829 05:00 / 03.03.2017\nИчиш одоби ҳақида\nИбн Аббос розияллоҳу анҳудан ривоят қилинади .Набий соллаллоҳу алайҳи васаллам тик туриб замзамдан ичдилар,.Бухорий ва Термизий ривоят қилишган ва Термизийнинг давоми...\n2403 05:00 / 03.03.2017\n1653 05:00 / 01.03.2017\nАллоҳ таоло айтади У Аллоҳ сизлар учун Ерни хокисор ndash бўйсунувчи қилиб қўйган Зотдир. Бас, сизлар у Ернинг ҳар томонида юринглар ва У Аллоҳнинг ризқрўзидан давоми...\n1552 05:00 / 02.03.2017\n45398 11:58 / 10.10.2018\n57760 11:56 / 10.10.2018\n10451 15:03 / 10 март


OzodRakurs: Мирзиёев сайловни камбағаллардан бошлади (тўплам)\n- OzodRakurs: Мирзиёев сайловни камбағаллардан бошлади. Facebook'даги ҳазил постлари билан танилган Печкачи, Тузфуруш ва Кутубхоначи блогер Дима Қаюм 4 йилда камида 1500 камбағал оилага камида 5000 марта моддий ёрдам этказиб берган. Камбағаллар ва камбағаллик бўйича эксперт даражасига етиб қолган блогер ОзодРакурснинг бугунги меҳмони. (видео)\n- Нима учун Россияда митинг ўтказиш имконсиз бўлиб қолади. (видео Настоящее Время)\n- Эрини ўлдирган ИИБ ходимларини кечирган аёлнинг ҳоли не кечди? (видео)\n- Ҳоким тавсияси: "Болангизни меҳрибонлик уйига беринг". Бир неча кун олдин Озодлик радиоси 32 яшар ёлғиз она Чарос Ашурова ва унинг ногирон фарзанди ҳақида видеолавҳа тайёрлаган эди. Орадан 2 кун ўтиб Яккабоғ ҳокими Лутфиддин Абдуллаев бориб мурожаатчи билан учрашди. Озодликнинг видеосидан сўнг мутасаддиларнинг ушбу маҳаллага ташриф буюргани ҳақидаги видео Яккабоғ ҳокимлиги Телеграм каналида тарқатилди. Яккабоғ ҳокими Озодликка мурожаат қилиб ёрдам сўраган Чарос Ашурова билан шахсан кўришди. Чарос Ашурованинг айтишича, у ўз боласини даволатиш учун ҳокимдан ёрдам сўраган эди. Бунга жавобан ҳокимлик вакиллари болани меҳрибонлик уйига топширишни таклиф қилган. (видео)\n- Туркияда ўрмон ëнғини аҳоли мавзеларига ўтди. Туркиянинг Анталия вилоятидаги Манавгат туманида бўлаётган йирик ўрмон ёнғини аҳоли яшайдиган ҳудудларга етиб келди. Ёнғин натижасида 53 киши жабрланди, дея маълум қилди Туркия қишлоқ ва ўрмон хўжалиги вазири Бекир Пакдемирли. (видео)\n- OzodTa'sir: Москвада ахлат йиққан Исломбекка уй берилди. Бугун Исломбекнинг оиласи қийинчилик ва ташвишли кунларни ортда қолдирди. Улар кичик бир ватанга эга бўлишди - уларга янги икки хонали уйнинг калити топширилди. (видео)\n- Янги Ўзбекистон - Сўкиниш пандемияси. Яна бир ўзбек мулозими ўз ходимларига нисбатан ҳақоратомуз муносабати туфайли Озодлик назарига тушди. Таҳририятга Қашқадарё расмийларидан бири аудиоёзув юбориб, унда вилоят молия бош бошқармаси бошлиғи Файзулло Юсуповнинг селектор мажлиси давомида айтган гаплари қайд этилганини даъво қилди. (видео)\n- Ўзбекистондаги энг қадимий масжид қандай қилиб сақлаб қолинди?". Имом Абул Хасан Ишқий" жоме масжиди Ўзбекистондаги энг қадимий масжидлардан биридир. Бутун мусулмон аҳли учун муқаддас бўлган бу масжид айни кунда таъмирга муҳтож. Йиллар давомида ва эътиборсизлик туфайли мазкур масжиднинг деворлари захлаб, юқоридаги нақшинкор кошинлар емирилиб бормоқда. (видео)\n- Вакцинофобия. Ишончни йўқотган ҳукуматлар аҳолини қандай ишонтирмоқчи? 73 миллион аҳоли яшайдиган Марказий Осиёда коронавирус пандемияси яна забтига олмоқда. Бир йилдан бери тинкасию чўнтаги қуриган ҳукуматлар зўр бериб, аҳолини эмлашга уринмоқда. Аввалига Қозоғистон, Тожикистон, сўнгра Қирғизистон ва Ўзбекистон эмланишни мажбурий қилиб қўйди. Минтақа ҳукуматларини мажбурий эмловга мажбурлаётган омиллар қарийб бир - кучайиб бораётган вакцинафобия ҳамда ўзаро муштарак зеҳният. (видео)\n- Муҳожир аёл: Қачонгача ўзбеклар ўзбекларни ерга уради? 33 яшар Муқаддам Аминова Қашқадарёнинг Касби туманидан. У 3 йилдан буён Москвага келиб кетиб ишлайди. Муқаддам акаси Ином билан бирга ўз ҳамюрти – косонлик иш берувчи Фарҳод исмли йигит томонидан алданиб қолганини даъво қилди. (видео)\n- Шантаж, зўравонлик, суицид: Қирғизистон вебкам студияларида нималар юз бермоқда? Бу суриштирув видеода осон пул топиш илинжида вебкам-студияда ишлашга рози бўлган икки қизнинг кечмиши ҳақида ҳикоя қилинади. Унда шантаж, сиздирилган видеолар ва ўз жонига қасд қилиш ҳоллари ҳақида гап боради. Вебкам-студиялари миллиардлаб доллар пул айланадиган глобал бозордир. (видео)\n- Вадим Абрамов футбол мухлисларининг саволларига жавоб берди. Миллий терма жамоани 2 йилча бошқарган Вадим Абрамов Саудия Арабистони билан бўлган фалокатли ўйиндан кейин истеъфога кетишга мажбур бўлди. Москвада даволанаётган Вадим Карленович бир йил ўтиб Озодлик орқали берилган Ўзбекистон футбол ишқибозларининг саволларига жавоб берди. (видео)\n- Осиё: Афғонистонлик қочқинлар. Ўзбекистонлик фаолс сиёссийс партия тузмоқчи. (видео)\n- Президент келишига аёллар жазирама иссиқда кўча тозалади. Аввалроқ, қатор маҳаллий ОАВларда президентнинг Тошкент вилояти Олмалиқ шаҳрига бориши кутилаётгани ҳақида хабарлар тарқалган эди. Куни кеча эса турли Телеграм каналларида Олмалиқ шаҳри ва Олмалиқ-Тошкент йўлида президент келишига катта хашар ташкил қилингани ҳақида маълумотлар тарқала бошлади. Иддаоларга кўра, аёллар нонушта ва тушлик қилмасдан президент келишига тайёргарлик кўришга мажбурланган. (видео)\n- "Янгисини қурмай, эскисини бузмагин...". Яккабоғ тумани марказидаги яшил ҳудуд, фуқароларнинг айтишича, туман ҳокимининг топшириғига кўра ер билан яксон қилинган. Боғни барбод қилган ҳокимият эса, боғ ўрнида аниқ бир нима қуришнинг лойиҳасини фуқароларга очиқлаганича йўқ... Хўш, барбод қилинган боғ ўрнига ҳоким нима қурмоқчи? (видео)\n- ОЗОДЛИК ФИЛЬМИ: Мирзиёевни фош қилган Гаршин нега сиёсатга кирмоқчи? Асли компьютер устаси бўлган 51 яшар блогер Алексей Гаршин фикрича, Ўзбекистонда ҳокимият тепасига ўрнашиб олган коррупционерлардан қутулишнинг ягона қонуний йўли – халқни мухолиф партияга бирлаштиришдир. У янги сиёсий партия таъсис этиш ҳаракатида. (видео)\n- Иши юришган муҳожир: қурувчидан стоматологгача. Самарқандлик Соҳиб Қўлдошев Россияга иш излаб келган миллионлаб муҳожирлардан бири. 35га кирган ўзбекистонлик меҳнат муҳожири ҳозирда Санкт-Петербургда тиш доктори бўлиб ишлайди. У стоматология мутахассислиги бўйича Самарқанд тиббиёт билим юртини тамомлаган, аммо ишга жойлаша олмасдан, Россияга муҳожирликка кетган. Тиббиёт мутахассиси Россияда ҳам иш топа олмасдан, квартира таъмирлаш ишлари билан шуғулланишга мажбур бўлганини Озодликка сўзлаб берди. (видео)\n- Ҳокимлик ўзининг "шоу"си учун ногирон боладан фойдаландими? Чарос Ашурованинг иддао қилишича, 2018 йилда унга уйни топшириш жараёнида ҳокимият ходимлари бир қанча кўзбўямачиликлар қилган. Жумладан, унга топширилган бўм-бўш уйни қўни-қўшнилардан келтирилган мебеллар билан жиҳозлаш ва ТВга "барчасини ҳокимият қилиб берди", деб интервю бериши уқтирилган. (видео)\n- Ҳофиз муҳожир: "Машина олиш, тўй қилиш орзусида Ўзбекистондан кетяпмиз...". Россияда ўз касбларини ўзгартирган кўплаб ўзбекистонлик ўкитувчи ва шифoкор, санъаткор ва сотувчи, деҳқон ва ҳайдовчиларни учратиш мумкин. Озодликнинг навбатдаги қахрамони ўзини Ўзбекистон Халқ артисти Бобомурод Ҳамдамов шогирди деб таништирган 52 ёшли хоразмлик Кенжавой Оллоберганов. (видео)\n- Телеграмда "таҳқирланган"ларни тинчлантиришга ҳарбийлар ташланди. Озодликка маълум бўлишича, Ургутнинг Ғўс қишлоғида бир гуруҳ аҳоли вакиллари Телеграм орқали "ўз шаънларига ҳақоратли сўзлар ишлатгани" даъво қилинган шахсни жазолашни талаб қилишган. (видео)\n- OzodRakurs. Коррупция ҳақида аччиқ ҳақиқат: "Мендан ҳеч ким ҳафа бўлмасин". Шароф Убайдуллаев: Ислом Каримов бирон жойда коррупция мавзуини таҳлил этмаган, масала қилиб қўймаган, қашшоқликни қандай яширган бўлса, коррупцияни ҳам яшириб келган. Кўрсатувда бошловчининг Анойи Санъаткор ва Қайсар Профессор ҳақидаги мулоҳазаларини ҳам эшитишингиз мумкин. (видео)\n- Ягона боқувчисидан айрилган ночор оиланинг ачинарли ҳикояси. (видео)\n- Ўзбекистон ва Марказий Осиёда сув балоси. 20 июль куни Наманган ва Андижонда ёққан кучли ёмғирдан сўнг бир неча туманларга сел келди. Дастлабки ҳисоб-китобларга кўра, сел оқибатида бир нечта уйни сув босган, камида тўртта автомобиль оқиб кетган, бир нечта кўприк шикастланган. (видео)\n- Россиядаги мусулмонлар Қурбон Ҳайитини қандай нишонлашди? 20 июль куни Россияда коронавирус пандемияси билан боғлиқ карантин чекловлари кучайтирилган бир пайтда, мамлакатда яшаётган ва меҳнат қилаётган мусулмонлар Қурбон Ҳайитини нишонлашди. (видео)\n- Аллақулов: Шоввозсой бўйича халққа ким ҳисобот беради? Аллақуловнинг Озодлик билан суҳбатда айтишича, Тошкентнинг Юнусобод тумани Мажбурий ижро бюроси ходимлари 12 июль куни огоҳлантиришсиз унинг уйига келиб, уйдаги маиший жиҳозлар - телевизор, кир ювиш машинаси ва микротўлқинли печни мусодара қилган. (видео)


Курмак ичида ҳам гуруч бўлиши мумкин (ҳаётий ибратли воқеа)\nУ ёшлигидан оддий муҳитда, оддий оилада тарбия топди. Кўнглига ёққанини киёлмади, истаганини еёлмади, кўчага чиқиб, дўстлари билан ўйнолмади. Китобга, ўқишга меҳр қўйганди, унинг болаликдаги энг яхши ҳамроҳлари шу китоблари бўлди.\nБироз улғайиб қолганида отаси билан бирга сурувларни яйловга олиб чиқди. Кечга яқин опасига ёрдамчи бўлиб ўзларига яқин бутазордан ўтин теришга ошиқди. Сўнг онасининг ёнига келиб, жўхори тозалашга ёрдам берди. Мана, унинг ёшлиги. Фақат шу хотиралар қолган. Аммо Эркин ҳақиқатдан ҳам, ҳаётни севгувчи бола эди. У сира тушкунликка тушмас, яшашдан нолимас, ота-онаси, оиласининг аҳволидан уялмас эди. Мактабда, ундан сўнг коллежда ҳам ҳаммага ибрат бўлиб ўқиди. Катта бўлиб, оиланинг юки ўз зиммасига тушгач, тақдир уни онасидан айирди. Иложсизлик қайғуларга кўникишга мажбур қилди. Йиғлаб-сиқтаб… кўникишди. Шу йиллари опасини турмушга беришди. Афсус, бу кунларни онаси бечора кўра олмади. Тақдир экан…\nКоллежни битиргандан сўнг, олий ўқув юртига ҳужжат топширди. Бахтига “контракт” бўлса ҳам, ўқишга қирди. Аммо у бу ҳақида ҳали отасига айтиб улгурмасданоқ, машъум хабар эшитди. Отаси иш вақтида баландликдан йиқилиб, оёқ-қўлллари синибди. У иккиланиб қолганди. Отасини бу аҳволда ташлаб кетолмайди, ташлаб кетмайди ҳам. Аммо ўқишдан ҳам воз кечгиси келмасди. Излаган имкон топар, изламаган баҳона, деб у вазиятни бошқаришга киришди. Ўқув йили бошланиши олдидан шаҳарга бориб талабалар турар-жойига ариза топширди. Ўз вазиятини аризасида қайд этишни ҳам унутмади. Натижада эса, йигитнинг аҳволини тушунган дирекция раҳбарияти унга отасини ҳам тузалиб кетгунча, олиб келиб, шу ерда яшашлари учун хона ажратиб беришди. У ҳам отасига қаради, ҳам шартнома пулини тўлаш учун ишлади, ҳам ўқишда намунали талабалардан бирига айланди. Унинг ҳаёти, фаолияти, келажаги изига тушиб бораётганди…\nБугун ҳаётни ана шундай чуқур англайдиган, елкасига қўрқмасдан масъулият оладиган ва унга жавоб берадиган ана шундай Эркинбек каби ёшларимиз ҳам бор. Фақат уларнинг сони жуда ҳам озчиликни ташкил этади. Авваллари биз “гуруч ичида ҳам курмак бўлади” дердик. Энди эса, бироз бошқачароқ, “курмак ичида ҳам гуруч бўлиши мумкин” экан…\nБу фикрларимни ёзаётганимда, бир қанча “курмак”ларга ибрат бўлишини мақсад қилгандим. Агар ҳеч бўлмаганда, биргина фарзанд ота-она ва ҳаётга бўлган муносабати ҳақида ўйлаб кўрган бўлса, мен мақсадимга эришган бўламан.\nСинора, Қарши шаҳри\n- Joylandi: 15.08.2016 18:28


Буюк Британия қироличаси Япония устидан ғалабанинг 70 йиллиги маросимига бошчилик қилди\n19:36 / 15.08.2015 2249\nБуюк Британия қироличаси Елизавета II ва қироллик оиласи аъзолари Лондонда Иккинчи жаҳон урушида Япония устидан эришилган ғалабанинг 70 йиллигига бағишланган тантанали маросимда иштирок этди. Виндзорлар оиласи урушда ҳалок бўлганларнинг хотираларини черковдаги ибодат ва гулчамбарлар қўйиш маросимида ёд этишди.\nУруш фахрийлари ва лагерлар собиқ асирлари Лондон маркази бўйлаб саф тортиб ўтишди. Полиция маълумотларига кўра, террорчилар ушбу маросим пайтида теракт уюштиришмоқчи бўлишган.\nШаҳарда полиция бўлимлари кучайтирилди. Скотланд-Ярд бошлиғи Дэйв Маскернинг айтишича, байрамнинг тинч ўтказилишини таъминлаш мақсадида полиция Мудофаа вазирлиги ва Қироллик британ легиони билан яқиндан ҳамкорлик қилди.


13:05 / 21.07.2020 2126 pdf Ўқиш режими + -\n«Куфр келтирганлар(га гапирган одам) худди қичқириқ ва сасдан бошқа нарсани эшитмайдиган(нарса)ларга бақираётганга ўхшайди. (Зеро, улар) кар, соқов ва кўрдирлар. Улар ақл юритмаслар» (171-оят).\nУшбу оятдаги ўхшатиш ҳақида тафсирчилар ва араб тили олимлари узоқ баҳслар қилганлар, ундан қоидалар ишлаб чиқарганлар. Чунки бу оятда нозик ишоралар кўп бўлиб, уларни таржимада айнан акс эттириш амри маҳолдир. Кўпчиликнинг фикри шундайки, Аллоҳ таоло бу ояти каримада кофирларни чорва ҳайвонларига, пайғамбарларни уларни ҳайдаб юрувчи чўпонга ўхшатади.\nб) Мураккаб каломдаги лафз муташобиҳлиги каломни чўзиш сабабидан келиб чиқади.\nАслида араб тили қоидаси бўйича, «Лайса мислаҳу шайъун» бўлиши керак. Бунда жумланинг маъноси «Унга ўхшаш нарса йўқдир» дегани бўлади. Бу ерда гапни чўзиб, «ка» ўхшатиш ҳарфи зиёда қилинган. Бу араб тили қоидасига кўра «итноб», яъни «гапни чўзиш» дейилади. Битта ўхшатиш артиклининг ўрнига иккитаси, яъни ҳам «коф» ҳарфи, ҳам «мисл» сўзи ишлатилган. Бунда жумланинг маъноси «Унинг ўхшашининг ўхшаши йўқдир» бўлиб қолган. Шу сабабдан муташобиҳлик юзага келган. Ҳаттоки юзаки қараганда маъно бузуқ, дейдиган даражага етган. Чунки Аллоҳ таолонинг ўхшаши йўқлиги қатъий далиллар билан собит бўлган ҳақиқатдир. Шунинг учун ҳам уламолар бу жумланинг таъвилида ихтилоф қилганлар. Уларнинг кўплари «коф» ҳарфи маънони таъкидлаш учун келган қўшимчадир, деганлар. Шундагина жумланинг маъноси «Аллоҳга ўхшаш нарса йўқдир» бўлади.\nАммо сўз ва жумлаларнинг сирларини чуқур тушунадиган ва сиртқи маънолар билан кифояланиб қолмайдиган катта уламолар мазкур жумлани арабларнинг олий услуби бўйича жорий бўлган, дейдилар. Уларнинг фикрига кўра, бу ерда киноя услуби қўлланган, яъни гап Аллоҳ таоло ҳақида ва У Зотга ўхшаш нарса йўқлиги ҳақида кетар экан, у Зотдан ўхшашликни кетказиш учун «ўхшашнинг ўхшаши» жумласи ишлатилган. Шунда жумланинг маъноси «Унинг ўхшашининг ўхшаши йўқдир» бўлади. Бундан эса агар фаразан, Унинг ўхшаши бўладиган бўлса ва ўша ўхшашга яқин келадиган нарса бўлмаса, Унинг Ўзига ўхшаш нарса топилмаслиги турган гап, деган маъно англанади. Арабларда бунга ўхшаш гаплар кўп. Мисол учун, обрўли одамлардан салбий сифатларни инкор қилиш учун «Сенга ўхшаганлар бахил бўлмайди», дейилади. Аслида бу жумладан кўзланган мақсад «Сен бахил бўлма», деганидир.\n«Ўз бандасига Китоб нозил этган ва унда ҳеч бир эгрилик қилмаган Аллоҳга ҳамд бўлсин. Уни тўғри қилган…» (1-2-оятлар).\n19:00 / 01 август 2551\n09:45 / 21.07.2020 939\n1996 11:20 / 14.04.2020\n670 19:41 / 15 июнь\n2411 05:00 / 23.01.2017\n70906 11:58 / 10.10.2018\n86738 11:56 / 10.10.2018\n12168 16:57 / 17.05.2019\n3850 14:35 / 11 август


“Навбаҳор” – “Қизилқум”: Превью | "NAVBAHOR" FUTBOL JAMOASINING RASMIY WEB SAHIFASI\n“Навбаҳор” – “Қизилқум”: Превью\n«Навбаҳор» Ўзбекистон чемпионатларининг олий лигасида шу кунга қадар “Қизилқум” билан 31 учрашувда куч синашган. Ўзаро ўйинларда футболчиларимиз 11 марта ғалаба қозонишган. 11 та ўйинда эса дуранг кузатилган. Навоийликлар ҳисобидаги ғалабалар сони тўққизтани ташкил этмоқда. Тўплар нисбатидаги кўрсаткич эса 41-33, «Навбаҳор» фойдасига. Жамоаларнинг илк ўйини эса 2000 йили ўтказилган. Наманганда ўтган дастлабки баҳсда зарафшонликлар ғалабани қўлга киритишганди. Иккинчи давра ўйинида эса «Навбаҳор» сафарда уч очкони қўлга киритганди. Аксарият учрашувларда «Қизилқум» жамоамизга ноқулай рақиб эканлигини намойиш этган. Хусусан жамоамиз, 2008-2010 йиллар оралиғида зарафшонликларни мағлубиятга учрата олмаган. Ўз майдонида уч бор дуранг қайд этган жамоамиз сафарда икки бор имкониятни бой берганди. “Лочинлар” навоийликларни устидан эришган энг йирик ғалабаси 4:0 ҳисобида бўлган. Жами жамоамиз “Қизилқум”ни уч маротаба йирик ҳисобда таслим этган. Рақиб эса “Навбаҳор”ни ўз тарихида бир маротаба (2006 йил) 3:0 ҳисобида мағлубиятга учратган холос. Томонларнинг ўзаро тўқнашувидаги энг сермахсул ўйин 2004- йил кузатилган. Наманганда бўлиб ўтган ўша учрашувда ўйингоҳга йиғилган томошабинлар 7 та голга гувоҳ бўлишганди. Бу йилги чемпионатнинг биринчи даврасидан ўрин олган учрашувда навоийликлар 3:2 ҳисобидаги ғалабани қўлга киритишганди. Бахриддин Ваҳобовнниг учта голига Мўйдин Мамазулунов ўз “дубли” билан жавоб қайтарган.\nНамангандаги ўзаро ўйинларда қайд этилган натижалар:\n"Навбаҳор" - "Қизилқум" - 2:0


Tarix - Toshkent Xalqaro Kinofestivali\nTarix Toshkent Xalqaro Kinofestivali Festivalning\nToshkent xalqaro kinofestivali uzoq tarixga ega va 1968-1997 yillarda O'zbekiston poytaxtida bo'lib o'tgan dunyoga mashhur Osiyo, Afrika va Lotin Amerikasi kinofestivali an'analarining davomidir.\n* Film festivali toifadagi maqomga ega edi «А» akkreditatsiya FIAPF\nBu ko'plab mamlakatlar va qit'alarni birlashtirgan yuqori darajadagi festival edi. Birinchi festivalda 49 Osiyo va Afrika mamlakatlari vakillari ishtirok etishdi.\n- 1976 yilda Lotin Amerikasi vakillari unda birinchi marta qatnashganidan beri, bu uchta qit'aning festivaliga aylandi.\n-1988 yildan boshlab Osiyo, Afrika va Lotin Amerikasi kinofestivali dasturida tanlov dasturi boshlandi.\nFestival Gran-pri egalari 'Oltin Semurg' haykalchasini, eng yaxshi erkak aktyor 'Oltin Archa', eng yaxshi ayol rollari 'Oltin lola', 'Kumush Semurg' esa eng yaxshi debyut nominatsiyasida g'oliblar. Festival mehmonlari taniqli kinoijodkorlar, madaniyat xodimlari, jamoat va siyosiy arboblar edi.\n1992 yilda festivalda 600 dan ortiq taklif etilgan mehmonlar ishtirok etishdi.\nRaj Kapur, Mithun Chakraborti, Amitab Bachan, Nikita Mixalkov, Chingiz Aytmatov, Anjela Devis, Elisabet Aguilar Gonsales, Sergey Gerasimov, Tamara Makarova, Nonna Mordyukova, Irina Miroshnichenko, Amerikaning Kann kinofestivali prezidenti va boshqa ko'plab vazirlar\nТошкент Халқаро Кинофестивали-XIII\nТошкент халқаро кинофестивали илк бор 1968 йилда бўлиб ўтган. 1990 йилгача фестиваль мунтазам равишда ҳар икки йилда бир ўтказилган. «Тинчлик, ижтимоий тараққиёт ва халқлар озодлиги учун» деган эзгу шиор йилдан йилга ушбу тадбирнинг Осиё, Африка ва Лотин Америкаси мамлакатлари кино санъатининг энг яхши намуналарини оммалаштириш ва рағбатлантириш, ушбу мамлакатларнинг ижодий тараққиётига кўмаклашиш ҳамда халқлар ўртасидаги дўстликни мустаҳкамлаш каби асосий мақсадларини белгилаб берди. Шуни қайд этиш керакки, Лотин Америкаси мамлакатлари фестивалга 1976 йилдангина қўшилди. Биринчи кинофестиваль дастури 39 та мамлакат фильмларини ўз ичига олганди, унинг иширокчилари ва меҳмонлари эса 49 та миллат киноижодкорлари бўлди. Ҳар сафар фестиваль халқаро миқёсдаги муҳим ижтимоий-сиёсий ҳодисага айланарди. Айнан шу сабабли, унга йилдан йилга қизиқиш ўсди.\nБешинчи Тошкент кинофестивалида дунёнинг 85 та, жумладан, Осиёнинг 22 та, Африканинг 34 та, Лотин Америкасининг 11 та мамлакатидан кино ижодиёти намуналари намойиш этилди. Илк бор Австралия ва Янги Зеландия вакилларининг бадиий фильмлари расмий намойишга қўйилди. Ва шу сафар кинофестиваль ишида БМТ, ЮНЕСКО, Фаластинни озод қилиш ташкилоти, Чили ватанпарвар кучлари сингари халқаро ташкилотлар фаол иштирок этишди.\n1978 йилда фестиваль ўз тарихидаги янги даврни очиб берди. Ўз кино санъати ҳақида олдин ҳатто орзу ҳам қила олмаган давлатларнинг ишлари илк бора намойишларнинг расмий дастуридан ўрин олди. Улар орасида Бурунди, Гамбия, Гана, Гвинея, Замбия, Камерун, Мали, Нигер, Нигерия, Сенегал, Того, Тунис ва бошқа қатор давлатлар бор эди. Тошкент кинофестивали шунчаки фильмлар премьера сифатида намойиш этиладиган жой эмас, аллақачон уч қитъанинг асл кино санъатини Европа кинематографиясига яқинлаштиришга йўл очган ҳолда, унинг оммалашувини янги даражага кўтариш, афро-осиёлик ва лотин америкалик киноижодкорлар ўртасида ижодий ҳамда бизнес алоқаларини кенгайтириш майдонига айланмоқда.\nТошкент Халқаро Кинофестивали-XII\n1997 йилда ўтказилган Тошкент халқаро кинофестивалининг тантанали очилиш маросими Халқлар дўстлиги саройида бўлиб ўтган.\nКинофестиваль дастурига матбуот анжумани, бадиий фильмларнинг танлов дастури доирасидаги намойиши, музей, театр ва концерт залларига ташрифлар, Тошкентнинг диққатга сазовор жойлари билан танишиш, иштирокчилар ва меҳмонлар томонидан Алишер Навоий ҳайкали пойига гул қўйиш, режиссёр Наби Ғаниев ва Худойберган Девонов томонидан суратга олинган фильмларнинг ретроспектив намойишлари каби тадбирлар киритилган.\nКинофестиваль доирасида ўтказилган танловда “Буюк Амир Темур” (Ўзбекистон), “Ҳамма ёқ қор билан қопланган” (Ўзбекистон), “Аждарҳо шаҳрининг тарихи” (ХХР), “Абай” (Қозоғистон), “Ўтмиш соялари” (Грузия), “Мен ёнаман”, “Ядним”, (Туркманистон), “Актёр” (Эрон), “Сардори Бегим” (Ҳиндистон), “Оқ ипак” (Малайзия), “Алвидо, азизим” (Жанубий Корея), “Гунгат” (Покистон), “Ўзга вақт” (Озарбайжон), “Сўнмас чиннигуллар” (Туркия),“Рус тилида севги-2” (Россия) каби фильмлар намойиш этилган.\nМамлакатлар ўртасида кино алмашинувини кенгайтириш мақсадида “Ўзбеккино” Миллий агентлиги томонидан кинобозор ташкил этилган, унда киностудиялар, продюсерлар, экспортчилар, прокатчилар, кинотеатрлар эгалари ва кинокомпанияларнинг иштироки таъминланган.\n“Қозоғистон” кинотеатрида ўзбек киноси асосчиларидан бири Наби Ғаниевнинг фильмлари ретроспективаси ўтказилган. Ретроспектива “Тоҳир ва Зуҳра” фильмининг намойиши билан бошланган.\nАйнан шу кинотеатрда биринчи ўзбек киноижодкори Худойберган Девоновнинг фильмлари ретроспективаси бўлиб ўтган. ХХ асрнинг бошларида Худойберган Девонов томонидан суратга олинган кинохроника кадрлари, шунингдек, унинг ҳаёти ва фаолияти ҳақидаги ҳужжатли фильм намойиш этилган.\nТаъкидлаш жоизки, фестиваль давомида “Ўзбекистон кино ва театр рассомлари” кўргазмаси бўлиб ўтган, унда турли авлод усталари ижодининг панорамаси намойиш этилган. Кўргазмада исмлари ўзбек бадиий киноси шаклланиши тарихи билан боғлиқ бўлган рассомларнинг асарлари ва ёш рассомларнинг театрлаштирилган томошалари учун эскизлари намойиш этилган. Варшам Еремян, Наримон Рахимбоев, Эмонуэл Калантаров, Георгий Брим, Садритдин Зиямухамедов, Зебо Носирова, Бобур Исмоилов, Руслан Камалетдинов каби ижодкорларнинг ишлари намойиш этилган.\nФестиваль якунида ҳокимият номидан фестиваль меҳмонлари ва иштирокчилари шарафига “Чилонзор” ресторанида зиёфат уюштирилган. Фуршет жуда жонли ва илиқ муҳитда ўтган. “Ялла”, “Наво” ансамбли, “Маданият академияси” оркестрининг бадиий раҳбари Исмоил Жалилов ва бошқа санъаткорларнинг чиқишлари тадбирга ўзгача завқ бахш этган.\nТошкент Халқаро Кинофестивали-XI\n1992 йилда ўтказилган Тошкент халқаро кинофестивалига Раж Капур, Митҳун Чакраборти, Амитабҳ Баччан, Никита Михалков, Чингиз Айтматов, Анжела Девис, Элизабет Агуилар Гонсалес, Сергей Герасимов, Тамара Макарова, Нонна Мордюкова, Ирина Мирошниченко, Канн кинофестивалининг президенти, Африка ва Лотин Америкасининг вазирлари каби кўплаб таниқли меҳмонлар таклиф этилган.\nФестиваль давомида киноижодкорлар иштирокида матбуот анжуманлари, танлов ва ахборот намойиши доирасида фильмлар намойиши, фестиваль меҳмонларини Тошкентнинг диққатга сазовор жойлари билан таништириш каби тадбирлар бўлиб ўтган, Самарқандга саёҳат давомида меҳмонлар ёдгорликлар ва қадимги шарқ меъморчилиги билан танишиш имкониятига эга бўлишган.\nНамойиш дастури қуйидаги фильмларни ўз ичига олган: “Ватанпарварлик комедияси” (Россия), “Оғзаки хабар” (Сурия), “Биз яшаётган дунё” (Ҳиндистон), “Бенжамин аёли” (Мексика).\nШу қаторда, мавжуд анъанага кўра, XI Тошкент халқаро кинофестивали доирасида Тошкент шаҳри Санъат саройида ва кинотеатрларда ҳам фильмлар намойиш этилган, у ерда қуйидаги фильмларнинг намойиши ўтказилган:\n“Севги косаси” (Япония), “Қари модель” (Мексика), “Мираж” (Ҳиндистон), “Жамал Камаки” (Туркия), “Хенна”, 2 қисм (Ҳиндистон), “Ашвани”, 2 қисм (Ҳиндистон), “Кунг фу қироли” (Хитой), “Полиция” (Франция), “Жозиба”, 2 қисм (Ҳиндистон), “Ҳаёт қўшиғи” (Туркия), “Леопард операцияси” (Хитой), “Етим”, 2 қисм (Ҳиндистон), “Улуғвор муҳаббат туйғуси”, 2 қисм (Покистон).\n“Имон” ижодий уюшмаси асосчилари Жасур Исҳоқов ва Рустам Саъдуллаев ўзларининг “Кетма” фильмини намойиш этишган.\nКинофестиваль доирасида фильмларнинг ретроспектив намойишлари ҳам бўлиб ўтган. Хусусан, Рандҳир Капур, унинг укаси ва Ҳиндистон делегациясининг бошқа аъзолари, Ўзбекистон Республикаси Давлат кинокомпанияси раиси Х. Жўраев билан учрашувда фильмлар намойиши учун кинофестиваль дирекциясига ўз миннатдорчилигини билдириб ўтишган.\nТаъкидлаш жоизки, 1992 йилда кинофестивалда 100 дан ортиқ журналист иштирок этган.\nТошкент Халқаро Кинофестивали-X\nАнъанага кўра ушбу йил ҳам Тошкент шаҳри учта қитъанинг киноижодкорлари учун диққат марказига айланган. Фестиваль анъаналари доимий равишда ўзгариб турган, янги ўзгаришлар киритилган ва нафақат кинематография соҳаси, балки бутун дунё ҳамжамияти учун келажак истиқболларини ишлаб чиққан.\nШундай қилиб, 1988 йилда кинофестиваль дастурига биринчи маротаба ўзгартириш киритилган ва у танловга айланган. Ўша йил махсус мукофотлар билан ҳам эсда қолган: фестивалнинг Гран-при соҳибига “Олтин Семурғ”, энг яхши эркак роли учун “Олтин арча”, энг яхши аёл роли учун “Олтин лола” мукофоти берилган. Дебютантлар “Кумуш Семурғ” мукофоти билан тақдирланган.\nКинофестиваль доирасида журналистлар учун матбуот анжуманлари, Тошкентнинг диққатга сазовор жойлари билан танишиш, “Халқлар дўстлиги” саройида бўлиб ўтган Осиё, Африка ва Лотин Америкаси мамлакатлари Халқаро кинофестивали очилиш маросими каби тадбирлар бўлиб ўтган.\nФестиваль доирасида меҳмонлар ва иштирокчилар учун бадиий фильмларнинг намойиши, бадиий фильмларнинг танлов асосида намойиши, ҳужжатли ва қисқа метражли фильмларнинг намойиши, шунингдек “Ўзбекфильм” киностудиясида фестиваль иштирокчилари ва меҳмонларининг кинематографлар билан учрашуви бўлиб ўтган.\nТанлов дастури биринчи марта 1988 йилда киритилган. Ташкилотчилар томонидан қўшимча тадбирлар туркуми ишлаб чиқилган. “Юлдузлар хиёбони” халқ ижодиёти фестивали, “Анор чойхонаси” тадбирлар тўплами, “Ер шарини болаларга берайлик!” дастури, халқ ҳунармандлари иштирокидаги ҳунармандчилик ҳовлиси, Ўзбекистон меъморлари кўргазмаси каби тадбирлар ўтказилган. Танлов дастурига Кавказ, Қозоғистон, Қирғизистон, Тожикистон, Туркманистон, Ўзбекистон Республикаларида суратга олинган фильмлар намойиши, “Ретроспектива” дастури ва ёш киноижодкорларнинг бадиий ва ҳужжатли фильмлари намойиши ҳам киртилган.\nТаниқли маданият ва санъат арбоблари, жамоат ва сиёсий арбоблар, журналистлар, таниқли режиссёрлар ва актёрлар кинофестивалда меҳмон сифатида иштирок этишган.\nТошкент Халқаро Кинофестивали-IX\nТошкент халқаро кинофестивали очилишидан аввал “Ўзбекистон” меҳмонхонасининг олдини каптарлар ўраб олган. Ушбу ажойиб кўринишда фестивалнинг “Тинчлик, ижтимоий тараққиёт ва халқларнинг эркинлиги учун!” шиорига урғу берилган.\nБундай кенг кўламли ва муҳим тадбир арафасида ташкилотчилар Тошкентни мавзуга оид баннерлар ва меҳмондўстлик белгиси сифатида ёрқин ёзувлар билан безатишган.\nКинофестивалнинг очилишига турли соҳаларнинг таниқли вакиллари таклиф қилинган: академик, Нобель мукофоти совриндори Евгений Чазов, Киноижодкорлар уюшмаси кенгаши котиби Михаил Ульянов, Киноижодкорлар уюшмаси кенгашининг биринчи котиби Анатолий Кабулов, кинорежиссёр Элёр Ишмуҳамедов, авиация генерал-майори, учувчи-космонавт Владимир Жонибеков ва бошқалар.\nФестиваль дастури доирасида бир қатор тадбирлар бўлиб ўтган, шу жумладан, матбуот анжуманлари, Тошкентнинг диққатга сазовор жойлари билан танишиш, Республика санъат усталарининг концерти, ижодкор ёшлар билан учрашув, ижодий мунозаралар, фестиваль қатнашчилари ва меҳмонларининг “Ўзбекфильм” киностудиясида киноижодкорлар билан учрашуви.\nКинофестиваль доирасида ўтказилган фильмлар намойиши Санъат саройида бўлиб ўтган. “Севги тарихи” (Бангладеш), “Шико” (Бразилия), “Мирзонинг башмоғи” (Эрон), “Дўст” (Таиланд), “Довуд учун келин” (Куба), “Бизнинг маданият” (Нигерия), “Берк ва Уиллз” (Австралия), “Леопардлар вақти” (Мозамбик) ва бошқа фильмлар намойиш этилган.\nҚуйидаги қисқа метражли фильмлар ҳам намойиш этилган: “Болалик билан нима қилдингиз?” (Куба), “Қўшнилар” (Куба), “Қиш кунининг ранглари” (Арманистон), “Колибай боғи” (Қозоғистон), “Никарагуанинг ғалабаси” (Никарагуа), “Халқ шоири” (Туркманистон), “Қуш сайраши” ( Озарбайжон) ва бошқалар.\nРасмий дастур доирасида қуйидаги совет фильмлари ҳам намойиш этилган: “Орзу қучоғи”, “Славянканинг хайрлашуви”, “Яшил тепаликдаги уйим”, “Фраги – бахтдан ажралган”, “Кузги ёмғир ўтгунча”, “Шаҳризоданинг яна бир туни” ва бошқа фильмлар.\nШунингдек, кинофестиваль доирасида кинобозор фаолияти ташкил этилган. Унда 80 дан ортиқ мамлакатлардан продюсерлар, экспортчилар, импортчилар, прокатчилар, кинотеатр эгалари иштироки таъминланган. Кинобозорда 1985–1986 йилларда намойиш этилган йигирмадан зиёд совет фильмлари тақдим қилинган, улар Киночилар уйида, “Ўзбекфильм” киностудиясида ва Илмий-оммабоп ва ҳужжатли фильмлар студиясида намойиш этилган. Ҳаммаси бўлиб кинобозорда Африканинг 11 мамлакати, Лотин Америкасининг 7 мамлакати, Яқин Шарқнинг 7 мамлакати, Осиёнинг 5 давлати, шунингдек, Европа, Австралия ва Янги Зеландиянинг вакиллари иштирок этишган. Умумий ҳисобда, 48 мамлакатдан 100 дан ортиқ иштирокчи қатнашган.\nКинофестиваль доирасида ёш киноижодкорларга ретро фильмларни намойиш этиш мақсадида “Фильмлар ретроспективаси” тадбири ташкил этилганлигини алоҳида таъкидлаб ўтиш лозим. Намойиш Тошкентдаги “Искра” кинотеатрида бўлиб ўтган. Дастурга СССР, Вьетнам, Куба, Бразилия, Мексика, Никарагуа, Япония, Марокаш, Австралия, Янги Зеландия кинофильмларии киритилган.\nАнъанага айланиб улгурган ВГИК битирувчиларининг учрашуви ушбу йил ҳам бўлиб ўтган. Ушбу тадбир учун Киночилар уйида иккита кўргазма ташкил этилган: “Биз ВГИКда ўқиймиз”, “Африка ранглари”.\nШунингдек, Бразилия, Эрон, Шимолий Корея, Куба, Никарагуа, Грузия, Мозамбик, Хитой, Нигерия, Тожикистон, Сурия, Япония, Туркия, Туркманистон, Вьетнам, Покистон, Нигер, Қозоғистон, Тунис, Аргентина, Шри-Ланка, Перу, Салвадор киноижодкорлари иштирокида матбуот анжуманлари ўтказилган.\nХалқаро кинофестиваль доирасида журналистлар ўша даврнинг кўплаб таниқли режиссёрлари, сценарий муаллифлари ва маданият арбоблари билан мулоқот қилишга муваффақ бўлишган.\nТошкент Халқаро Кинофестивали-VIII\n1984 йилда ўтказилган Тошкент халқаро кинофестивали доирасида “Севгининг аянчли эртаги” (Туркманистон), “Низомий” (Озарбайжон), “Баҳор ўтмоқда” (Грузия), “Айбингни юв” (Қозоғистон), “Бўрининг ўраси” (Қирғизистон), “Олов” (Арманистон), “Тутқун” (Тожикистон) каби совет бадиий фильмларининг расмий намойишлари бўлиб ўтган.\nҚисқа метражли фильмлар намойиши рўйхатига “Каспий: инсонлар ва нефть” (Озарбайжон), “Анор ҳақида” (Озарбайжон), “Арманистон сизни кутмоқда” (Арманистон), “Бизнинг маликамиз” (Тожикистон), “Махтумқули-Фраги” (Туркманистон) каби фильмлар киритилган.\nФестиваль доирасида Ҳиндистон, Туркия, Корея ва Колумбия киноижодкорларнинг матбуот анжумани бўлиб ўтган.\nТадбир давомида кинобозор ҳам ўтказилган. Унда “Соҳил”, “Ёлғиз ётоқхона”, “Енгилмас”, “Тутқун”, “Саёҳатлар эртаги”, “Мағрур бургут”, “Ҳаёт муҳаббатидан яраланган ўлим”, “Волми ороли”, “Янги учувчи”, “Ринг”, “Юрак титроғи” каби фильмлар намойиш этилган.\nАктёр ва режиссёр Родион Нахапетов, туркман актрисаси Майд Аймедова, россиялик режиссёр Никита Михалков, колумбиялик анимацион режиссёр Фернандо Лаверде, туркиялик продюсер Сабаҳат Дуру, кубалик кино ишлаб чиқариш саноатининг вакили Марио Чан, учувчи-космонавт Владимир Жонибеков ва кинодраматург Алексей Спешнев каби юлдузлар фестивалда фахрий меҳмон сифатида иштирок этишган.\nТошкент Халқаро Кинофестивали-VII\n1982 йил 25 май куни Дўстлик Саройида Осиё, Африка ва Лотин Америкаси VII Тошкент халқаро кинофестивали байроғи кўтарилган. Фестивалнинг тантанали очилишида Ўзбекистон санъат усталарининг катта байрам концерти намойиш этилган.\nФестиваль доирасида Тошкент жамоатчилиги вакилларининг Африканинг озод этилиши кунига бағишланган йиғилиши бўлиб ўтган, унда фестиваль меҳмонлари ҳам иштирок этишган. Фестиваль давомида фильмлар намойиши, матбуот анжуманлари, зиёфатлар бўлиб ўтган.\nФестиваль меҳмонларига Тошкент ва Бухоронинг тарихий обидалари ва диққатга сазовор жойлари билан танишиш имконияти тақдим этилган, музейлар ва Тошкент метрополитенига ташрифлар уюштирилган.\nФестивалда 95 мамлакат ва халқаро ташкилотлар вакиллари иштирок этишган. Тошкентга Осиё, Африка ва Лотин Америкасининг 75 давлатида суратга олинган фильмлар олиб келинган, 190 дан ортиқ киноижодкорлар ташриф буюрган. Фестивалда совет киноижодкорларидан иборат делегация ҳам иштирок этган. Кинофестиваль дастурига 75 та бадиий ва 80 га яқин ҳужжатли ва қисқа метражли фильмлар киритилган.\nТошкент Халқаро Кинофестивали-VI\nОлдинги кинофестивалларда бўлгани каби, 1980 йилда ўтказилган Тошкент халқаро кинофестивали доирасида ҳам кино бозори ташкил этилиб, унда барча совет республикаларида яратилган фильмлар кенг намойиш этилган.\nТижорат намойишлари 1979–1980 йилларда суратга олинган янги фильмлардан ташкил топган. Индивидуал буюртма асосида кино бозори иштирокчиларига аввалги йилларда суратга олинган совет фильмлари ҳам намойиш этилган. Осиё, Африка ва Лотин Америкаси телевидениеси вакиллари учун тематик дастурлар тайёрланган. Улар орасида “Совет цирки”, “Сеними, шошмай тур!”, “Болалар ва ёшлар учун”, “Спорт”, “СССР бугун”, “СССР халқлари маданияти” фильмлари ҳам кўрсатилган.\nКино бозорида намойиш этилган совет бадиий фильмлари орасида “Сибириада”, “Қанотлар тўғрисида поэма”, “И.И. Обломов ҳаётидаги бир неча кун”, “Кузги марафон”, “Али Бобо ва қирқ қароқчининг саргузаштлари”, “Учувчи Пиркснинг суриштируви” ва бошқа фильмлар ҳам мавжуд эди.\nФильмлар Киночилар уйи, “Ўзбекфильм” киностудияси ва Ўзбекистон илмий-оммабоп ва ҳужжатли фильмлари студиясининг томоша залларида намойиш этилган.\nТошкент Халқаро Кинофестивали-V\n1978 йилги Тошкент халқаро кинофестивали доирасида 70 дан ортиқ ижодий учрашувлар ташкил этилган. Уларда Афғонистон, Экваториал Гвинея, Ҳиндистон, Япония, Мексика, Сенегал, Мўғулистон, Боливия, Кабо-Верде, Австралия, Судан, Мали, Гаяна актёрлари ва режиссёрлари иштирок этишган. Ижодий учрашувларда 128 мингдан ортиқ томошабин қатнашган.\nТадбирнинг фестиваль дастури ёрқин, таъсирчан ва воқеаларга бой тарзда ўтган. Ўзбекистон ССР Халқ хўжалиги ютуқлари кўргазмаси, Ленин музейининг Тошкент филиали, Санъат музейи, Халқлар дўстлиги музейи, Ўзбекистон тарихи музейи, Амалий санъат музейига экскурсиялар ташкил этилган. Фестиваль қатнашчилари ва меҳмонлари Тошкент театрлари ва циркка ҳам ташриф буюришган.\nШахсий буюртма бўйича экскурсиялар ҳам ташкил этилган. Ҳиндистонлик киноижодкорлар Тошкент политехника институти талабалари билан учрашув ўтказишган. Эфиопия делегацияси Республика Телевидение маркази фаолияти билан, Танзаниянинг киноижодкорлари “Ўзбекфильм” киностудиясида кино ишлаб чиқариш шароитлари билан яқиндан танишишган.\nШунингдек, кинофестиваль доирасида матбуот анжуманлари ва фестиваль фильмларининг намойишлари бўлиб ўтган.\nТаъкидлаб ўтиш керакки, Тошкент халқаро кинофестивалида “Сафари”, “Тоғлар ва денгиз”, “Маданий тикланиш”, “Барнабас”, “Паранжи”, “Биринчи қадам”, “Нигер дарёсида”, “Бансони”, “Жанг”, “1 май”, “Дала” ва бошқа қисқа метражли фильмларнинг намойиши бўлиб ўтган.\nФильм бозорининг фаолиятида 42 мамлакатдан ташриф буюрган 71 нафар кинопрокат компанияларининг вакиллари иштирок этишган. Кино бозорининг асосий дастурида 1977–1978 йилларда ишлаб чиқарилган 53 совет бадиий фильми намойиш этилган. Телевидение вакиллари учун 13 та совет бадиий фильмлари ва 101 та қисқа метражли фильмлар намойиш этилган.\nФестиваль доирасида ташкил этилган кино бозорида чет эллик киноижодкорлар билан 40 дан ортиқ шартномалар имзоланган, 100 га яқин совет фильмлари сотилган. СССРда яратилган “Севги ва ғазаб”, “Нафрат”, “Транс-Сибирь экспресси”, “Пятницкая устидаги таверна”, “Фронт ортидаги фронт” фильмлари дистрибьюторлар орасида катта муваффақиятларга эришган.\nТошкент халқаро кинофестивалини ёритишда 228 нафар журналист, шу жумладан, 76 нафар хорижий матбуот вакиллари қатнашган.\nТошкент Халқаро Кинофестивали-IV\n1976 йилги Тошкент халқаро кинофестивали таркибига Лотин Америкаси вакилларини ҳам қўшган ҳолда, ўз доирасида уч қитъани бирлаштирди. Шу тариқа кинофестивалнинг «Тинчлик, ижтимоий тараққиёт ва халқлар эркинлиги учун» шиори янада баралла янгради.\n1976 йилги кинофестиваль дастури, шаклланган анъанага кўра, ўз қамровига қатор тадбирларни олган, улар қаторида меҳмонлар севиб кутадиган сафарлар – Ўзбекистоннинг гўзал шаҳарларига саёҳатлар; кинонамойишлар дастури, кинематографчилар форуми, журналистлар учун пресс-намойишлар ва бошқалар бор.\nТақдим этилган картиналар сирасидан "Солдат юриб борарди", "Корвалан юраги", "Қўриқ ер", "Ер ягона", "Ўзбек атласи", "Гўри Амир" каби ҳужжатли ва илмий-оммабоп фильмлар намойиш этилди. Шунингдек, мультипликацион фильмлар намойиши ҳам ташкиллаштирилди, улар қаторига "Букри Тойчоқ", "Чўпон ва гўзал малика ҳақида эртак", "Сеними, шошмай тур!" (9-сон), "Сенга юлдуз бераман", "Тумандаги типратикан" мультфильмлари кирди.\n1976 йил кино бозори совет режиссёрлари асарларини тақдим этди. Киночилар уйида илк бор "Оқ кема", "Оловли соҳил", "Табор кўкка йўл олади", "Ўзимга қабул қиламан", "Сентябрь кириб келганда" каби қатор фильмлар намойиш қилинди. Умумий ҳисобда асосий дастурга 25 та янги фильм киритилди.\nШунингдек, бу йилнинг кино намойишлари Лотин америкалик киночилар картиналари билан бойиди. «Ўзбекфильм» студияси заллари, Ҳужжатли ва илмий-оммабоп фильмлар студияси Осиё, Африка, Лотин Америкаси, Европа мамлакатларининг 100 дан зиёд бадиий фильмларини тақдим этди.\nФестиваль доирасида иштирокчилар ва меҳмонларнинг Ўзбекистон кинематографчилари билан ижодий учрашуви бўлиб ўтди. Учрашув сўнгида "Одамлар ичра якка" ва "Шоҳимардон" фильмлари намойиш этилди.\nҲар йили Тошкент халқаро кинофестивали киносаноат усталарини бирлаштирувчи марказга айланар, янги номларни кашф қилар ва сарҳадларни кенгайтирар эди. 1976 йил фестиваль ҳаётида 1968 йилда бошланган кинони ривожлантириш ва тараққиёт сари илгари силжитиш бўйича ишлар нафақат мамлакат ва шаҳарларни, балки қитъаларни бирлаштиргани билан рамзли бўлиб тарихга кирди.\nТошкент Халқаро Кинофестивали-III\nУчинчи Тошкент халқаро кинофестивалида Осиё ва Африканинг 45 мамлакати вакиллари, СССР республикалари делегациялари, БМТ ва ЮНEСКО вакиллари иштирок этишган.\nФестивалда Осиё, Африка, Европа ва Американинг 66 давлатидан ташриф буюрган 313 вакил иштирок этган. Биринчи марта Тошкент кинофестивали давомида Лотин Америкаси, шу жумладан социалистик Куба киноижодкорларининг асарлари намойиш этилган.\nФестиваль ишини 54 нафар муҳбирдан иборат хорижий матбуот вакиллари ёритишган.\nФестивал давомида 9 та матбуот анжумани ўтказилган. Расмий намойишда 20 та хорижий бадиий расм, 9 та совет бадиий фильми, 58 та хорижий қисқа метражли ва ҳужжатли фильм, 20 та совет қисқа метражли ва ҳужжатли фильми иштирок этган.\nТошкент ва Чирчиқ шаҳри кинотеатрларида хорижий ижодкорлар билан 70 дан ортиқ ижодий учрашувлар ўтказилган.\nЎзбекистоннинг ҳужжатли ва илмий-оммабоп филмлари студиясида кино бозорининг тантанали очилиш маросими бўлиб ўтган. Унда "Ҳиндистон юрагини очмоқда", "Жангга фақат қариялар боради", "Буюк табиатнинг кичик мўъжизалари", " Поп ва унинг ишчиси Балда ҳақидаги эртак ", "Бузилган тақа" каби фильмлар намойиш этилган.\nШунингдек, Тошкент халқаро кинофестивали доирасида "Ўзбекфильм" киностудиясида суратга олинган энг яхши асарларнинг ретроспектив намойиши ўтказилган. Тадбирда Комил Ярматовнинг "Алишер Навоий" ва Э. Ишмуҳаммедовнинг "Севишганлар" картиналари намойиш этилган.\nУчинчи Тошкент халқаро кинофестивалининг энг қизиқарли ҳодисаларидан бири муҳлисларнинг киноижодкорлар билан учрашувлари эди.\nҲиндистонлик актёр ва режиссёр Раж Капур ўзининг "Бобби" фильми намойиш этилган "Чайка" кинотеатрига томошабинлар билан учрашиш учун келган.\nШунингдек, “Спутник” кинотеатрида ҳинд киноижодкорлари билан учрашув бўлиб ўтган, улар “Нелла” фильми ҳақида маълумот беришган, "Москва" кинотеатрида эса Шри-Ланка кино усталари “Дассанда” фильмини намойиш этишган.\nСуриялик киноижодкорлар "Фестивальный" кинотеатрида томошабинларга "Севгининг иккинчи юзи" фильмини тақдим этишган.\nФестивальнинг расмий дастури доирасида намойиш этилган барча фильмлар махсус дипломлар билан тақдирланган.\nТошкент Халқаро Кинофестивали-II\nТошкент кинофестивалида 62 хорижий давлатларнинг 500 вакили, СССРнинг барча республикалари делегациялари, БМТ вакиллари иштирок этишган. Ўзбекистон пойтахтидаги кинотеатрларда фестивальнинг 120 дан ортиқ бадиий ва ҳужжатли фильмлари намойиш этилган. Томошабинлар экранларда икки буюк қитъа халқлари ҳаётининг кенг кўламли ва таъсирли тасвирини кўриш имкониятига эга бўлишган. Киноижодкорларнинг ўзлари учун фестиваль ижодий ва ғоявий ривожланиш учун мактаб вазифасини бажарган.\nКинофестиваль доирасида "Совэкспортфильм" томонидан кино бозори ташкил этилган. Кино бозорида 60 та хорижий кинопродюсерлар, кинокомпаниялар ва дистрибюторлик ташкилотлари вакиллари иштирок этишган.\nЎзбекистон ҳужжатли ва илмий-оммабоп фильмлар студиясининг залида Осиё ва Африка, Марказий ва Жанубий Америка мамлакатлари вакиллари учун Совет фильмларининг тижорат намойишлари бўлиб ўтган.\nФестивальда қандай филмлар намойиш этилган?\nИккинчи Тошкент халқаро кинофестивалида қуйидаги фильмлар намойиш этилган: "Асосий зарба йўналиши", "Берлин учун жанг", "Сўнгги ҳужум", "Оловда қолган денгиз", "Солярис", "Оловни жиловлаш", "Яков Богомолов" "Республика ифтиҳори", "Бошқа томондан келган одам", "Даурия", "Санкт-Петербург билан хайрлашиш", "Захар Беркут", "Қўполлик", "Қўлларингнинг илиқлиги", " Севгилим учун маржон ", "Менинг етти ўғлим", "Қора консулнинг ўлими", "Семурғ", "Қиз-Жибек","Келин","Рустам афсонаси", "Рустала ва Сухроб", "Хатабала", “Қобул миссияси, "Чермен", "Қотилликда айбланмоқда".\nСовет ҳужжатли фильмлари ҳам кино бозорида кенг намойиш этилган: "Ишчилар синфи тўғрисида поэма", "Деҳқонлар", "Халқнинг содиқ ўғлонлари", "Тирик Ленин", "Россия шу ердан бошланади" ва томошабинларни Совет республикалари пойтахтлари ҳаёти ва ташқи қиёфаси билан таништирувчи бошқа фильмлар.\nИккинчи Тошкент кинофестивали доирасида Совет давлати ҳаётидаги муҳим сана - СССР ташкил топганлигининг 50 йиллигига бағишланган совет фильмлари ҳам намойиш этилган. Фестивальга келган киноижодкорлар, кино мутахассислари ва журналистлар учун тинчлик, ижтимоий тараққиёт ва халқларнинг эркинлиги учун курашда кинонинг ўрни тўғрисида ижодий давра суҳбати ташкил этилган.\nФестиваль давомида Тошкент, Чирчиқ ва Бухоро кинотеатрларида 55 та ижодий учрашув бўлиб ўтган. Фестиваль меҳмонлари ва иштирокчиларига Ўзбекистон пойтахти, унинг корхоналари, олий ўқув юртлари, музейлари билан танишиш учун кенг имконият яратилган. Шунингдек, Ўзбекистоннинг Андижон, Самарқанд, Бухоро шаҳарларига, Сирдарё вилоятига экскурсиялар уюштирилган. Ҳамма жойда республикамиз аҳолиси меҳмонларни самимий ва илиқ тарзда кутиб олишган.\nТошкент Халқаро Кинофестивали-I\nТошкентдаги биринчи Халқаро кинофестиваль 1968 йил 21-31 октябрь кунлари бўлиб ўтган. Фестивальда Осиё ва Африканинг 22 мамлакати вакиллари иштирок этишган.\nФестиваль Осиё ва Африка қитъалари халқларининг маданий ҳаётидаги муҳим воқеага айланган ва ижодий тажриба алмашиш ва маданий ҳамкорлик, тинчлик ва халқлар ўртасидаги дўстлик шиори остида ўтказилган.\nКинофестивальда хорижий кинематографиянинг кўплаб таниқли намоёндалари иштирок этишган, жумладан:\nТордон Динов (Болгариялик режиссёр), Алан Гриффитс – Англия, халқаро сценарий муаллифлари гильдиясининг бош котитби, Йожеф Киш (Венгриялик режиссёр), актриса Магда Камель, япон актёри Кимура Акира, Сенегалдан ташриф буюрган актриса Мбиссин Терез.\nФестивальга Европа ва Американинг таниқли киноижодкорлари, шунингдек, Франкфурт-Майн, Нью-Деҳли, Карфаген, Лейпциг ва Краковда ўтказиладиган бешта халқаро кинофестивальнинг вакиллари таклиф этилган.\nТошкентга йирик халқаро ташкилотлар - БМТ, Юнеско, шунингдек, махсус ташкилотлар - Халқаро кинопродюссерлар федерацияси ассоциацияси ва Халқаро сценарий муаллифлари гильдияси вакиллари ташриф буюришган.\nТошкент халқаро кинофестивалида қандай фильмлар намойиш этилган?\n- Совет Шарқининг республикалари томонидан қуйидаги фильмлар намойиш этилган:\nАрманистон – «Каринэ», «Арманистон ҳақида етти қўшиқ».\nОзарбайжон – “26 Боку комиссари”, «Нариман Нариманов», «Салом Озарбайжон».\nҚирғизистон – «Болалигимиз осмони», «Манасчи», «Қум қасрлари», «Совет Қирғизистони»\nТуркманистон – «Махтумқули», «Сув ҳақида қўшиқ», «Кўчманчилар», «\nҲал қилувчи қадам», «Ёнаётган фургоннинг йўли».\n- Бошқа давлатларнинг вакиллари томонидан қуйидаги фильмлар тақдим этилган:\nҲиндистон – «Таътил», «Ўзимизнинг одамлар», «Ғарбий Бенгалия ҳақида таассуротлар», «Бомбей тун қучоғида», «Кашмирдаги севги», «Амрапали»\nКамбоджа – «Кичкина шаҳзода», «Треавихир»\nИроқ – «Яхшиликни кўриш», «Халқ фожиаси», «Қайтиш васвасаси»\nБАР – «Почтачи», «Мен севган инсон»\nСирия – «Юк машинаси ҳайдовчиси», «Инсон 28 126»\nФранция – «Камон билан шер ови»\nФестиваль пойтахтимиздаги Санъат саройида Тошкент вақти билан соат 19: 00да тантанали равишда очилган. Фестивальнинг очилиш кунида Санъат саройи экранида ўзбек кинорежиссёри, СССР Халқ артисти Комил Ёрматовнинг "Инқилоб чавандозлари" фильми намойиш этилган.\nКино бозори, фильм намойишлари ва фильмларни сотиб олиш\nФестиваль доирасида кино бозори ҳам фаолият олиб борган, биринчи намойишлар бўлиб ўтган. Билимлар уйининг кинозалида "Совэкспортфильм" Бутуниттифоқ ассоциацияси вакиллари чет эллик меҳмонларга тўртта фильмни намойиш этишган: "Одерда баҳор", "Зося", "Уч бақалоқ" ва Моғулистон киноижодлари билан ҳамкорликда ишланган "Натижа" фильми.\nТошкентда бўлиб ўтган биринчи Африка ва Осиё кинофильмлари намойишида Сомалининг "Қишлоқ ва шаҳар" фильми "Иқтидорли дебют учун" фахрий дипломи ва эсдалик медали билан тақдирланган. У Сомалида ишлаб чиқарилган биринчи бадиий фильм эди.\n1968 йилги Тошкент кинофестивалида Тропик Африканинг ўндан ортиқ давлатлари томонидан ишлаб чиқарилган йигирмадан ортиқ фильмлар намойиш этилган.\nШу куннинг ўзида “Совэкспортфильм” уюшмаси раиси А.Давидов ва ирландиялик продюсер Хадем Али Совет Иттифоқи томонидан Эроннинг “Европалик келин” фильмини сотиб олиш тўғрисида шартнома имзолашган.


Рўза организмни микроблардан тозалайди - Zamin.uz\n07:30 / 09.05.2020\nРўза организмни микроблардан тозалайди\nРасулуллоҳ соллаллоҳу алайҳи васаллам «Рўза тутинг – саломат бўласиз», — деганлар.\nРўзанинг аҳамияти ва фойдалари ҳақида кўплаб таҳлиллар, тадқиқотлар олиб борилган.\nХусусан, россиялик олимлар, профессор Николаев ва Ниловлар 1967 йилда шундай ёзишган эди: «Шаҳарларда экологиянинг ёмонлашуви туфайли, саломат бўлиш, шлаклар ва ортиқча ёғлардан тозаланиш учун инсон бир йилда камида уч, кўпи билан тўрт ҳафта давомида оч бўлиши керак».\nБизнинг организмимиз шундай яратилганки, ташқаридан озиқ модда келмай қолса, унинг барча кучлари организмдан шлаклар, касал тўқималар ва зарарли микробларни чиқариб ташлаб, уни тозалашга сарфлана бошлайди. Эҳтимол, бундан 1400 йил аввал мусулмонларга фарз қилинган рўзанинг ҳикмати ҳам ана шундадир. Илм-фан эса очликнинг организм учун фойдали экани ҳақида ўн тўққизинчи асрга келибгина гапира бошлади.\nБугунги кунда бирор бир касалликнинг давосини ё даволовчи очлик, ё парҳез, ёки у-бу маҳсулотларнинг истеъмоли чекланганисиз тасаввур қилиш қийин.\nИзланувчилар рўзанинг организмни тозалашнинг ва ҳатто ўсмаларни бошланғич босқичида бартараф қила оладиган ажойиб кучини экспериментал исбот қилишди.\nХусусан, Бертлоу шундай ёзади: «Шубҳасиз, рўза организмни микроблардан тозалашда таъсирли аҳамиятга эга».\nОлимлар очларни кузатишар экан соғлиғининг тушунтириб бўлмас яхшиланаётганини ва ҳар-хил касалликлардан тузалаётганини пайқашган. Улар томонидан Рамазон ойида овқатдан тийилиш қонда холестерин миқдорини камайтириши исботланган, қайсики бу ўз навбатида «XX-асрнинг қотили» деб ном олган юрак ишемик касаллиги хавфини пасайтиради. Ва бу олимлар шундай фикрга келган ягона ҳолат эмас. Бутун дунё бўйлаб ҳар-хил изланувчилар томонидан бир-биридан алоҳида ҳолда инсон организми учун рўзанинг фойдаси ҳақида сўзловчи ажойиб хулосалар қилинган. “Замин” янгиликларини “Twitter”да кузатиб боринг\n02.05.20, Ҳаёт тарзи\n30.04.20, Ҳаёт тарзи\n09.05.19, Ҳаёт тарзи\n20.06.18, Ҳаёт тарзи\n18.05.18, Ҳаёт тарзи


Аҳдида устуворлик - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 05 Май 2016\tКӯришлар: 1083\nБир суҳбат доирасида менинг қиблагоҳим ўн тўрт ёшлигида етим қолиб, бир умр ака-ука, амаки ва тоға, амакиларим ўғиллари-ю бошқаларга садоқат билан хизмат қилиб, хотиржам ҳаёт кўрмадим, деди…\nСуҳбатдошим лабларига табассум югуриб, акасининг олдидаги аҳдига устувору содиқ бўлган кишини биламан, ундан-да арзирли-ю вафодор кишини шу вақтгача эшитмаганман ҳам кўрмаганман ҳам, деди…\nЙиғилганлар диққатларини бир жойга жамлаб, қулоқ солишди…\n1941 йилнинг баҳори. Балжувон тоғларида буғдойлар эндигина қизариб қолганди. Катта-ю кичик, эркак-аёл барча Ғундиён қишлоғидаги Кафлезак тепалигида буғдой ўришарди. Тепалик бошидан Сафар бобонинг хушовоз ва ёқимли овози узоқ-узоқларга эшитилиб турарди:\n-Мен куйдиму ёр…\nЎша пайтларда Борон махсум буғдой ўриш бобида ҳаммадан олдинда-ю моҳир эди. Ҳеч ким ундан ўзиб кетолмасди. Ғундиёнлик Маҳмуд амаки кези келганда ҳазил қилиб:\n-Махсум ёмону яхши ўроқчи…\nШунинг учун ҳам, хўжалик раҳбарлари уни фронтдан олиб қолишганди. Чунки ўша йилларда буғдой ўрадиган комбайнлар кам бўлиб, бори ҳам етмасди. Барча иш қўлда бажариларди…\nКимдар баланд овозда:\n-Бир аёл йиғлаб, баландликка югуриб келмоқда…\n-Махсумнинг синглисига ўхшайди…-деди бошқаси…\nБорон қоматини кўтариб, қўлини пешонасига соябон қилди. Синчликлаб тикилди-ю синглисини таниди. Кўнглида хавотир, нима бўлган бўлса? Нега у куннинг шу пайтида тепаликка қараб югуриб келмоқда. Борон ўзи бугун эрталаб ўроқ, сув ва яримта нонни белбоғига боғлаб келган эдику…\nСинглиси етиб келди-да, ёнига ўтирди. Нафасини бир зум ростлагач, узиб-узиб деди:\n-Акам-ни о-либ кетдилар…\n-Акам-ни, Одил махсумни урушга олиб кетдилар…\n-Тушунмадим,- деди гаранг бўлиб қолган Борон…\nБир зум жим қолди-ю ўзига келгач, деди:\n-Сен тезда уйга бор!... мен ҳозир…-деб, катта-катта қадам ташлаб, кўздан ғойиб бўлди.\nҚўлини ерда турган сув қутининг ёнига қўйди-ю яримта нонни ўзи билан олиб, рўмолчасини қаттиқроқ боғлади. Бошида минг бир фикр айланарди. Йўл-йўлакай ўз-ўзига акам мартабали, қавмимиз бошлиғи, Бухорода ўқиб келган киши, дерди. Қавм бошлиқсиз бўлмайди. Ким халққа бош бўлади, йўқ, бўлмайди. Худо кўрсатмасин урушда бирор-бир кўнгилсиз воқеа рўй берса, эгасиз қоламиз. Мен, ҳа, мен акамнинг ўрнига урушга боришим керак. Агар ҳалок бўладиган бўлсам ҳам ҳеч гап эмас. Акам шу ерда қолиши керак. Ахир, биз қондош ака-укамиз. Бир ота-ю бир онанинг фарзандларимиз…\nЧақирилганлар қаторини Тоҳир дарёси лабидан топиб, Балжувон ноҳияси ҳарбий комиссариати вакили- офицерга қарата:\n-Ўртоқ командир, акамга жавоб беринг, ўрнига аскарликка мен бораман.\n-Қандай қилиб?- чайналди офицер.\n-У бизнинг катта акамиз…\nОфицер бундай илтимосни биринчи марта эшитиши эди. Яхшилаб ўйлаб кўрди-ю рози бўлди…\nШу ерли халқдан бўлган офицер Одил махсумнинг шасхияти ва у кишининг бу жойлардаги мартабасидан огоҳ эди. Тинч ва сабрлилик билан деди:\n-Ихтиёр сиз-ака-укаларнинг қўлингизда…\n-Бахтига тушунган ҳарбийлардан экан,-деди сафда турган бақувват йигитлардан бири…\nКатта ака рухсат билан сафдан чиқди. Борон оби даралик Карим Маҳдум ва Токак қишлоғидан бўлган Абдуалим билан сафга туришди.\nБу тоғли воҳада у кишига ўхшаган маълумотли, хусусан, диний масалаларни биладиган кишилар кам учрарди. Одил маҳсум Ислом оламининг бу минтақадаги етук вакилларидан бўлиб, у кишини қавм аҳли, маҳаллий халқ ва бу ерда яшовчилар ҳурмат қилишарди…\nЯнги чақирилган аскарлар ҳайрон бўлиб қолишди. Бундай манзарани кузатиб туриб, ҳурматли бу ака-ука, ота ўғилларига қойил қолишиб, кўзларида ёш ҳалқаланарди. Асрлар ўтса-да, бу водийда мардликнинг ҳали-ҳамон борлигига шукроналар айтишарди...\nАка-ука бир-бирларини бағрига босиб, жимгина йиғларди. Одил махсум укасига хайрли дуони кўнглидан ўтказди. Видолашиш пайтида шундай деди:\n-Сен, албатта, ўз оёғинг билан соғ-саломат қайтиб келасан, Худога топширдим!..\n-Қиёматда учрашгунча,-деди Борон махсум.\nЯнги чақирилган аскарлар пиёда йўлга чиқишди. Балжувондан Кангурту Гули Зиндон, Пули Сангину Кофарниҳон йўли орқали Сталинободга етиб келишди. Поезд орқали Тошкентга ва у ердан урушга…\nБорон Совет офицерлари-ю аскарлари билан бир сафда ёвуз душманга қарши курашарди. Ўз кучини гитлерчиларни, ёвуз душманни йўқ қилиш учун сарфларди. Танида жони борича малъун гитлерчилар билан урушди. Ўқ ва тўпларнинг жабридан еру осмон ларзага тушарди…\nБу жанг эмас, даҳшат эди, даҳшат. Тоғлик Диловар маҳшар кунини Смоленск урушида бошидан ўтказди. Ўқ дўл мисоли ёғиларди, бош кўтаришнинг иложи йўқ эди. Икки томондан ҳам кўп кишилар ҳалок бўлишди.\nУлуғ Ватан уруши тарихида Смоленск уруши энг оғир тўқнашувлардан бири хисобланади…\nНемис аскари кундалигидан парча\n«28 декабр. Отларни едик. Фақат генералнинг самани қолди. Унга эса, на қўл теккизиб бўлади, на тиш. Наҳотки, у шу от билан қамалдан қочиб кетишига умид қилса. Бизнинг аскарларимиз ўликларга ўхшаб қолган ва васвасага тушиб, қўлга илинган нарсани ейишга уринишади. Снарядлардан қочишмайди, йўл юришга, эгилишга ва қочиб қутулишга мадорлари йўқ.\nЛаънат бўлсин урушга!..».\nБорон Исмоилов 1943 йилда ўта оғир кечган тўқнашувлардан бирида фашистлар авиацияси зарбасидан оғир жароҳат олди. Ўқ танасининг бир неча жойини яралаганди. Уни жарроҳлик қилишди. Жасур аскар чап қўлининг иккита бармоғидан айрилди...\nДаволангандан кейин, уйига жавоб беришди. Жангчининг келганидан оила аъзолари, қариндош-уруғ, юртдошлари хурсанд бўлишди. Уй эгаси борини дастурхонга тўкди. Бу уйдан бир неча ҳафта кўпчиликнинг оёғи узилмади.\nҲаммадан кўра, Одил махсум суюнди. Болалардек хурсанд эди. Худонинг марҳамати билан укаси ўз оёғи билан ўз манзилу маконига қайтгани учун шукр қиларди.\nМахсум Бороннинг урушдан қайтиб келгунича ҳар куни дастурхон бошида жигарбандларига шундай таъкид қиларди:\nҲеҷ макун, эй писар, зи даҳр гила,\nК-аз вай шукр аст сад ҳазор маро.\nУлуғ Ватан уруши тугаши билан Тожикистон Республикаси Ҳукумати қарори асосида Чубек (Ҳамадоний) ва Фархор ерларини ободонлаштириш мақсадида Балжувон, Сари Хосор, Ховалинг, Даштижум ва Шўрообод ноҳиялари аҳолисини бу ерга муҳожир қилишди.\nБорон махсумнинг оила аъзолари 50-йилларнинг бошида Москва (ҳозирги Ҳамадоний) ноҳиясининг «Қаҳрамон» жамоатидаги Дараи Калот қишлоғига ўрнашди.\nЖасур аскар Борон Исмоилов узоқ йиллар Кўлоб вилоятининг Москва ноҳиясидаги «Правда» колхозида садоқат билан меҳнат қилиб, халқ орасида ўзининг меҳнатсеварлиги билан обрў топди…\nХовалинг ноҳиясига кўчган Одил махсум хоҳлаган пайтида Москва ноҳиясига укасини кўриш учун келиб, ҳаттоки, ҳафталаб унинг ҳовлисида қолиб кетарди. Ҳаётлигида Одил махсумнинг олдида бирор киши укаси ҳақида ўринсиз гап айтишга журъат қилолмасди. У укасига шундай бир ҳурмат билан гапирардики, атрофдагилар бу ҳолатдан таажжубланишарди.\nКўпчилик бундай муносабатни уларнинг юқори мартабасидан деб билишарди…\nЖасур аскар Борон Исмоиловнинг урушдаги меҳнатлари бир неча ордену медал ва ифтихорномалар билан қадрланган…\nБародар он бувад, к-ў рўзи сахтї,\nТуро ёрї кунад дар тангбахтї.\nХовалинг ноҳиясининг Жонбахт қишлоғида яшовчи аскар фарзанди Қурбонали Боронов хотираси:\n-Қиблагоҳимизнинг уруш йилларидаги ҳаётидан бир хотира эсимда. Совет аскарлар ҳужум қилишдан олдин хандақ ичида ҳар ким ўзи хоҳлаганча вақт ўтказарди. Дам олиш пайтида отам қуролдоши Абдуалим (Балжувон ноҳиясининг Такок қишлоғидан) билан дилдан суҳбатлашади. Агар уруш вақтида бирор-бир кўнгилсизлик рўй берадиган бўлса, унинг хабарини Ватанга бир-биримизнинг ота-онамизга етказайлик…\nИккала ҳамшаҳарнинг суҳбати пайтида командирнинг овози эшитилади:\n-Олға, Ватан учун, Сталин учун!... Ур-ра!...-дея эшитилади аскарларнинг овози…\nАбдуалим ирғиб хандақдан чиқди-ю сафда бир-икки қадам ташлайди. Таниш аскарнинг жасади пора-пора бўлиб, титилиб кетади…\nБу манзарани кўз олдимга келтирган пайт ўзимни бошқача сезаман…\nБалжувон ноҳиясидаги Оби Дара қишлоғида яшовчи, Борон Исмоиловнинг хизматдоши Карим Маҳмадийнинг ҳикояси:\n-Борон ҳар доим пилоткасини (ёзги ҳарбий бош кийими -У.Ш.) ё телпагини қийшайтириб (ХХ асрнинг 60-80 йилларидаги Кўлоб ёшларининг қалпоқ кийиш усули) киярди ва ҳар гал командирдан танбеҳ эшитарди:\n-Рядовой Исмаилов, поправьте головной убор (оддий аскар Исмоилов, бош кийимингни тўғри кий)…\n- Есть, товарищ командир! (Хўп бўлади, ўртоқ командир!..).\nУмар Шерхон, Тожикистон ёзувчилар иттифоқи аъзоси.\nШҲТ ХАЛҚАРО САЪЙ-ҲАРАКАТЛАРНИ БИРЛАШТИРИШ ЙЎЛИДА ДИАЛОГ ВА ҲАМКОРЛИКЛАРГА ТАЙЁР\nШанхай Ҳамкорлик Ташкилотининг Минтақавий террорчиликка қарши кураш тузилмаси Ижроия комитети доимий амал қилувчи орган ҳисобланади. Ташкилотнинг штаб-квартираси Ўзбекистон Республикаси пойтахти - Тошкент шаҳрида жойлашган.\nШҲТ Минтақавий террорчиликка қарши кураш тузилмаси Ижроия комитети ўз фаолиятини ШҲТ Хартияси низомномаси, Шанхайнинг\nБугун: 01-10-2020 17:34:31


Сенларнинг “Демократиянг” шу бўлса « O'zbekiston ERK Demokratik Partiyasi\nСенларнинг “Демократиянг” шу бўлса\n10 March 2013 - 16:26\nИғво ва арзон бўҳтон сайтига айланиб улгурган “Замондош” сайти менинг гўёки Шавкат Муҳаммад деган биттасига “таҳдид” қилганим ҳақида далил-исбот излай-излай охири кўтариб келгани шу бўлибди.\nВоқеа 2012 йил октябрь ойида юз берганди. Москвада Pussy Riot деган панк-гуруҳ бир черковга кириб, “Богородица, Путина прогони!” (таржимаси “Эй Худонинг онаси, Путинни ҳайдаб юбор!”) дея ширк дуолар билан Россия президентига қарши кўрсатгани намойиши ортидан тинмаётган шов-шувлар палласи. Шов-шувлар тепасида Мадонна ва ҳатто Х.Клинтон ҳам дод-вой солаётган кунлар. Сиёсий мақсадлар учун диний воситаларни, диний шиорларни қўлланиш – “динни ниқоб қилиш”, “диндан ўз ғараз мақсадлари йўлида фойдаланиш” дея дод солаётган доиралар ҳам дарров 180 даражага бурилиб, бу хотинларни “виждон тутқунлари”, “озодлик куйчилари” дея ашуласини бошлаб юборган абсурд комедияси мавсуми…\nХўш, ўзбекка нима? Ўзбекнинг шундоғам дарди ўзига етарли-ку, қайдаги мушрикалар билан нима иши бор? Мушриклар нажас дейилган бўлса, нажасни ким ҳимоя этарди? Йўқ, адашасиз, нажаснинг ҳам ҳимоячиси бор, ҳатто ўзбеклар орасидаям. Ўзини “Замондош” халқаро фонди деб атовчи гуруҳ “Худонинг онаси”га дуо қилувчи мушрикалар ҳимоясига расмий баёнот билан чиқиб, ўзлигини намоён қилди. Ана холос!\nМенда дарҳол бир неча савол пайдо бўлди:\nPussy Riot ни ҳимоя қилиб баёнот тарқатибсан, қачондан бери диний чиқишларни ҳимоя қилиб қолдинг? Ахир Pussy Riot ҳам айнан сиёсий мақсадларга диний воситаларни қўлланган эди-ку. “Динни ниқоб қилиб…” “Дин номидан ғаразли мақсадлар…” деган сафсатанг, демак, ўтмай қопти-да. Демак, дунёвийлик, замонавийлик деган пластинкалар биргина Мадонна ёки яна-да тепароқдаги хотинларнинг гапи билан ахлатга айланиб кетавераркан-да…\nНега энди бошқалар черковга кириб: “Богородица, Путина прогони” деса, қаҳрамонлик дейсан-у, мусулмонлар ўз ҳаққини талаб қилса, экстремист дейсан?! ЎХҲ тузилган кунидан бошлаб, Ўзбекистонда энг кўп ҳақлари поймол этилган қатлам – диндорлар ҳақ-ҳуқуқини ҳимоя қилиш ҳақида бонг уриб келади, аммо режим хизматкорлари (Замондош дохил) на мусулмонлар ҳақида, на уларнинг ҳуқуқлари ҳақида лом-мим деёлмайди-ю, аммо ЎХҲга, унинг аъзоларига ва унинг лидерларига энг тубан ва жирканч иғво ва бўҳтонларни давом эттириб келади. Ҳаттоки ЎХҲни “исломий экстремистлар гуруҳи” деб ҳам ёзишибди яқинда. Далилинг қани? деган саволимга бўлса, топгани шу эмиш: ўша 2012 йил октябрда Фейсбук орқали шахсий ёзишмаларим. Гўёки бу далил эмиш. Бу нимага далил? Шавкат Муҳаммадга таҳдид, деганинггами ё ЎХҲ экстремистик гуруҳ деганинггами? Бу ёзишмалар умуман Р.Обид деган нусха билан эмас, балки Pussy Riot га сўлак оққизган ўша баёнотни юклаб ўтирган модераторларидан бири эди. Майли, агар бирор нарсага далилликка яраса, бемалол судга беришларинг мумкин.\nУмуман, нега энди қирғизга – қирғиз деса, тожикка – тожик деса, лўлига – лўли деса, жиноят бўлиши керак? Нега алкашга – алкаш деган, бошқага – бошқа деган, узр сўраши керак? Аслида сенлар Тўлқин Қораев расмини бузиб таҳқирлаганинг, Муҳаммадсолиҳ А.ни мазах қилиб келганинг учун олдин узр сўрашинг керак эмасми?\nНега “Войдод! Таҳдид қилишяпти!” деб ўпка-юрак ҳовучлайсан, нима, ўлиб қолдими сайтинг? ё биров ўғирлаб кетдими? Турибди-ку ана ўша ҳаворанг саҳифанг! Фақат ўзингга қарши ашёвий далил бўладиган ҳақорат саҳифаларни ўчириб чиқибсан! Яна ими-жимида. Нима бўлди, суддан қўрқиб кетдингми? Ёки айтган гапингга жавоб беролмайдиган лўттибозмисан? Ҳа, сенлар шунақа қўрқоқсан, одамлар олдида айбларинг фош бўлишидан қўрқасан, чунки сенлар бандадан кўпроқ қўрқасанлар. Қўрқмаганда, аноним хатлар билан сўкинч хатлари юбориб ўтирмасдинг, мард бўлиб ўз номинг билан гапирган бўлардинг.\nБугун мейлингга киролмай қолсанг, нега ярим йил олдинги (12.10.2013) ахлатни тийтасан? Яна бир ҳафта ичида таҳдид эмиш! Нима, шу билан ҳаммани ахмоқ қиламан деб ўйлаяпсанми? Ахир бундан ортиқ ахмоқлик бўлмайди-ку бошқа!\nЯна беозор мусича ролига ўйнамоқчи бўласан-у, униям эплолмайсан, онадан олиб, онадан сўкинасан, телефонда овоз ёзиб бўлмайди деб ўйлаганмидинг ёки?\nШахсий ёзишмаларни нимага очиқлар экансан, демократия деб кўксингга уришингга бало борми? Демократияда шахсий ҳаёт – дахлсиз экани, ёзишмаларни берухсат очиқлаш жиноят эканини биласан-у, аммо демократия деганингга ҳам ўзинг амал қилмайсан, худди мусулмонман деб, ўзинг амал қилмагандек. Сенларни кўрган-билганлар, “Демократиянг шу бўлса, кераги йўқ” деяпти, сенлар юрган жойингни булғайсан.\nЙўқ. Сенлардан на тайин на мантиқ излаш маъносиз.\nСенларнинг боринг ўзи шу…


06:44 Тил  Ўзбекча\n21-06-2016 | 12:41\nZAMIN.UZ / LIFE STYLE / 21 Июн 2016 года1 107\nҲайвонот боғига ташриф буюрсангиз, болаликдаги беғубор таасуротлар ёдга тушади. Чиройли қушлар, баҳайбат ўтхўр ва гўштхўр йиртқичларни нафақат телевизорда, балки ҳаётда ҳам ўз кўзи билан кўриш истагида бўлганлар, албатта, ҳайвонот боғини айланишга ташриф буюришади. Бироқ шундай инсонлар борки, уларга жониворларни олис масофадан туриб кузатиш камлик қилади. Чилининг Ранкагуа шаҳрида биринчи Лотин Америка Safari Lion Zoo ҳайвонот боғи ишлайди ва ажабланарлиси, у ердаги қафасда ҳайвонлар эмас, аксинча, ташриф буюрган инсонлар ўтиришади. Бу антиқа аттракционни яратишдан мақсад одамларга ҳайвонларни табиий яшаш шароитини кўрсатиб беришдир. Барча меҳмонларга максимал яқин масофада шерларга яқинлашиши учун имкон берилади. Ташриф буюрганлар мустаҳкам пўлат панжарали автобусда ҳайвонлар яшайдиган ҳудудни айланишади. Айнан шу қафасли панжара инсонларни йиртқичлардан ҳимоя қилиб турувчи воситадир.Ёввойи мушукларни фақат янги гўшт билан эътиборини тортиш мумкин. Шу сабабли ҳайвонот боғига келганлар ўзи билан гўшт олиб келиши зарур. Ёқимли ҳидни ҳис этган йиртқичлар дарҳол панжарали автобус устига чиқиб, сайр давомида бирга юришади. Ҳайвонларга панжара орқали егулик бериш таъқиқланади. Уларни ушлаш ҳам қатъий ман этилади. Бу сайрга фақат кучли иродага эга, довюраклар чиқиши мумкин. Сабаби Safari Lion Zoo боғида йиртқичлар мутлақо эркин бўлишади ва уларнинг ҳаракатини ҳеч ким жиловлай олмайди. Буни бир сонияга ҳам ёддан чиқармаслик керак. ВконтактеFacebookTwitterОдноклассникиМой мир


Жорий йилда ЕОИИда ялпи ички маҳсулотнинг ўсиши 3,1 фоизга етиши мумкин – ҚР Бош вазири\n25 Февраль 12:37\nNUR-SULTAN. Kazinform – Жорий йилда ЕОИИда ялпи ички маҳсулот ўсиши 3,1 фоизга етиши кутилмоқда. Бу ҳақда Нур-Султанда Евроосиё Ҳукуматлараро кенгашининг кенгайтирилган йиғилишида ҚР Бош вазири Алихан Смаилов маълум қилди, деб хабар беради Kazinform мухбири.\n«Кеча биз кичик гуруҳда иқтисодий интеграцияни янада ривожлантиришга қаратилган қатор муҳим масалаларни атрофлича муҳокама қилдик. Кўриниб турибдики, ҳар бир давлат миллий манфаатлар ва миллий бозорни ҳимоя қилишга интилади. Миллий манфаатлар ва интеграция жараёнлари ўртасидаги оптимал мувозанатни топиш, келажакка стратегик қарашларимизни белгилаш муҳим аҳамиятга эга. Бу, айниқса, беқарор иқтисодда эътиборга олиниши керак», - деди А. Смаилов.\nШу муносабат билан Бош вазир ЕОИИга аъзо давлатлар иқтисодиёти ўтган йили сезиларли даражада тикланиб, пандемиягача бўлган даражага етганини таъкидлади.\n«2021 йил якунлари бўйича ЕОИИ ялпи ички маҳсулоти 4,5 фоизни ташкил этди. Шу билан бирга, экспертлар 2022 йилда жаҳон иқтисодиётининг ўсиш суръати секинлашишини таъкидламоқда. Жорий йилда ЕОИИда ялпи ички маҳсулотнинг ўсиши 3,1 фоизни ташкил этиши кутилмоқда», - деди Алихан Смаилов.


Наим Каримов. Шоирнинг олтин сандиғи (2009) - www.ziyouz.uz\nБош саҳифа МатбуотҲозирги давр матбуотиНаим Каримов. Шоирнинг олтин сандиғи (2009)\nБундан қирқ бир йил муқаддам Фанлар академиясининг муҳташам залида ўзбек фолклоршунослик фанининг асосчиси Ҳоди Зарифнинг юбилей кечаси ўтган эди. Атоқли олимнинг илм-фан равнақи йўлидаги хизматларини тавсифлаб, кимдир баланд пардада, кимдир узундан-узоқ зерикарли нутқ сўзлаётган эди. Бир маҳал кечага расман таклиф этилмаган шоир Туроб Тўла залга кириб келиб, анжуман раисидан сўз беришни сўради. Сўнгра минбарга чиқиб: “Аваз Алпомиш эшигида турипти…”, деди-да, ҳали сиёҳи қуриб улгурмаган шеърини ҳаяжон билан ўқий бошлади:\nМайдон бўлмай бедов отлар чопилмас,\nИзлаганда бундай майдон топилмас,\nБу майдонда бедов асти қоқилмас,\nҲоди ака тўйи экан, борайлик!..\nҲар бир банди “Ҳоди ака тўйи экан, борайлик!” сатри билан тугаган шеърни тинглар эканмиз, кўз олдимизда ўзбек халқ достонларининг қаҳрамонлари устозни табриклаш учун от миниб залга кириб келаётгандек туюлди. Шоирнинг ҳаяжонидан Авазлар, Равшанлар, Алпомишлар минган отларнинг дупури зални ларзага келтириб юборгандек бўлди.\nКамина бундай ажойиб воқеаларнинг кўп бор гувоҳи бўлганим учун Туроб Тўла шеърларининг ҳаётий асосларини — унга илҳом берган кишилар ва воқеаларни кўз олдимга келтиришга уринаман. Ана шу жараёнда унинг шеър ва қўшиқларидаги, эҳтимол, бошқалар назарига тушмай қолган бадиий латофат гул ғунчасидек барг ёза бошлайди.\nТуроб Тўла бағри кенг, танти, меҳридарё инсонлардан эди. Унинг тили билан дили, худди қўшиқларидаги сўз билан куйдек, уйғун эди. У ХХ асрнинг турли ижтимоий силсилаларида гоҳ ундай, гоҳ бундай яшаётган замондошлари дилига шодлик ва қувонч, бахт ва саодат ҳисларини ҳовучлаб сочишга интилар, китобхонларни, бир неча дақиқага бўлса-да, турмуш ташвишларидан фориғ эта олганидан, уларда яшаш ва ишлаш рағбатини уйғота билганидан ўзини бахтиёр ҳисоблар эди.\nСобиқ совет даври шеърияти некбин ғоялар ва туйғулар шеърияти бўлган. Ҳукмрон мафкура халқ дарди билан боғлиқ фикр ва туйғуларнинг бу шеърият бағрига кириб келмаслиги учун барча чораларни кўрган. Шунга қарамай, бу мафкура ҳали шаклланиб улгурмаган 20-йилларда, шунингдек, 60-70 йиллардаги муваққат “илиқлик” — руҳий туғёнлар даврида айрим шоирлар ижодида дардчил ғоялар ҳам ўз ифодасини топди. Шеъриятдаги ана шу жараён таъсирида айрим адабиётшунослар шоирларни икки гуруҳга ажратиб келадилар. Улар назарида, ижодида халқ дарди чатнаб турган шоирлар биринчи тоифага, шеърларида некбин ғоя ва туйғулар устиворлик қилган шоирлар эса иккинчи тоифага мансуб. Аммо адабиёт учун эл-юрт дарди билан йўғрилган асарлар қанчалик зарур ва муҳим бўлмасин, Ватанга, онага, ёрга меҳр-муҳаббат туйғулари жўш урган, ҳаётсеварлик ғоялари балқиб турган асарлар ва уларнинг муаллифларини ҳам камситиш тўғри бўлмаса керак. Адабиётга бундай ёндашиш ҳам, балки ўша сиёсатлашган даврнинг таъсиридандир.\nТуроб Тўла асарлари замирида ҳаётбахш ғоя ва фикрлар ётади. У, гарчанд Шайхзода ва Шуҳрат сингари қаламкаш биродарларидек, собиқ совет давлатининг азобгоҳларида азоб-уқубат чекмаган бўлса-да, “уй қамоғи”га ҳукм этилган, миллатчилик ва ватанпарастликда айбланиб, адабиёт оламидан қувилган пайтлари ҳам бўлган. Лекин у бундай адолатсизлик туфайли кўз ёшларини шеърларига тўкмаган. “Кўз ёшдан гул кўкариб, булбул куйлаганмас. Кўз ёшдан фақат тиканак ўсган, холос, у ҳам қабристонда”, деб ёзган эди у “Шеър қаламчалари” деб номланган дафтарида. Шу дафтарнинг бошқа саҳифасида эса у қаламкаш биродарларига бундай сўзлар билан мурожаат этган: “Касбдошим! Китобхон юрагини сенга ишониб топширган. У юрак тошдан қаттиқ, гулдан нозикроқ. Қаламингни авайлаб тутиб, қаттиқ босма, яралаб қўясан”.\nБундай самимий сўзлар шоирнинг “юраги тошдан қаттиқ, гулдан нозик” китобхонларни, бинобарин, халқни астойдил ҳурмат қилганидан, унинг дил ва тан жароҳатларини “шеърий малҳам” билан даволашни истаганидан шаҳодат беради. У ёниқ ва учқур сўзи билан адабиётга, халққа ҳалол хизмат қилди. Шеър ва қўшиқларининг халқ дардига малҳам бўлаётганига ишониб яшади. Ҳатто бир шеърида шоир бундай деб ёзди:\nЁниб кул бўлганини.\nМен кўрганман, кул эмас,\nЁниб, гул бўлганини.\nЙўқ, оловмас ёндирган,\nМенинг юрагим эди.\nЎша қоғозга тушган\nЎлмас тилагим эди.\nШоир шундай дейишга ҳақли эди. Эзгу ният ва тилаклар билан йўғрилган шеърлар, чиндан ҳам, шоир қалбида унган ва қоғозда ўз шакл-шамойилини топган олтин гуллардир.\nБиз Туроб Тўланинг мамлакатимиз шаҳар ва қишлоқлари бўйлаб тез-тез ижодий сафар қилгани, шу сафарлардан унутилмас таассуротлар, гўзал шеър ва қўшиқлар билан қайтганини яхши биламиз. Кунларнинг бирида у Наманган вилоятининг Поп туманига борганида пахта далаларидаги фидокорона меҳнатлари билан донг қозонган ажойиб қизларни кўриб, улар жамоли ва камолидан шундай мутаассир бўлганки, ҳатто ўша ернинг ўзидаёқ ўлмас қўшиқларидан бирининг қуйидаги сатрлари туғилган эди:\nЭй, субҳи сабоҳ еллари, тўхтанг, менга навбат,\nТингланг мени, Поп ерлари, менга навбат!..\nШирмонойга бағишланган, унинг ёрқин хотирасини эмас, гулдек яшнаб турган чоғларини ўзида муҳрлаган мазкур қўшиқнинг яратилганига роса эллик йил бўлди. Орадан ярим аср ўтганига қарамай, бу қўшиқнинг на бирор сўзи, на сўлим куйи ўз қимматини йўқотмаган. Туроб Тўла шу сафардан “Ширмоной”дан ташқари, яна бир неча шеър ва қўшиқлар билан қайтди. Шулардан бири “Уч дугона” деб аталган бўлиб, унинг:\nСарҳовузнинг бўйларидан учарми ғоз,\nЧаман бўлур уч дугона қилса парвоз,\nУч дугона, уч моҳирўй, уч пахтакор,\nУч даламиз таровати, уч сарвиноз,\nПопнинг попук қизларига ялли-ялли,\nШирмонойнинг изларига ялли-ялли! —\nсингари жўшқин сатрлари нафақат уч дугонанинг, балки шу қўшиқни тинглаган бошқа минглаб кишиларнинг ҳам қалбларига гўзаллик ва эзгулик шуълаларини сочган.\nЎзбек шоирлари орасида қўшиқнавислар оз бўлмаган. Аммо Туроб Тўла каби қўшиқни чинни пиёладек жаранглатиб ёзган, тўй-ҳашамларда бошқа шоирларга навбат бермаган, радионинг “мусиқий” тўлқинларини эгаллаган бошқа бир шоирни топиш маҳол. “Гавҳар дарё қаъридан, қўшиқ инсон бағридан олинади, — деб ёзган эди у гўё бизни ўз сир-асрорлари билан ошно этаётгандек. — Қўшиқ ҳам қушдай нарса, сўлқиллама торга қўнади, тори таранг қалбга ин қўяди. Бу уядан чиққан қўшиқ эса учирма қанот бўлади, баланд ҳаволайди, худди бўзтўрғайдай типирчилаб куйлайди ҳавода. Ватанини, юртини, она тупроғини куйлаб туғилади, умрини бағишлайди унга”.\n“Шеър қаламчалари”даги шоирнинг бундай дил сўзлари – адабий-эстетик қарашлари билан танишган киши унинг, чиндан ҳам шеърият деб аталган мўъжизага катта эҳтиром ва эътиқод билан ёндашгани, ҳар бир сўзни заргар тарозусида ўлчаб, чақмоқтош билан ёндириб ва ҳатто куйлатиб кўриб, сўнг шеърият оламига олиб киришга интилганини сезади. Унинг ана шу интилиши кўпроқ қўшиқларида сезилади. “Оддий” шеърларида эса, у кўпинча вазнни, ҳижони қасддан бузади. Бундай сакталиклар баъзан ҳис-туйғуларнинг оловли ҳаракати билан оқланган бўлса, баъзан эса оқланмай қолади.\nТуроб Тўла туғма шоирлар қавмидан эди. У фақат шеър ёзгани, қушлар парвозидан, майсалар қўшиғидан, ғурубнинг алвон рангларидан илҳом олгани учунгина эмас, балки аввало ҳаётга бошқача нигоҳ билан қарай билгани, оддий кишилар кўра олмаган нарсаларни кўриш, эшита олмаган нарсаларни эшитиш қобилиятига эга бўлгани билан шоир эди. Ана шу муҳим фазилат унинг энг яхши асарларида жилва бериб туради.\nБундан тўқсон йил илгари Тошкент яқинидаги Турбат қишлоғида туғилган, адабиётга қизиқиши туфайли “Тошкент, қайдасан!” деб йўл юриб, йўл юрса ҳам мўл юриб, ўзбек пойтахтига етиб келган ўғлон қаерларда ўқимади, кимларни кўрмади, қаерларда ишламади, дейсиз. У унутилмас воқеаларга бой ҳаётининг бирор дақиқасини беҳуда ўтказмади. Қанчадан-қанча шеърий тўпламлардан ташқари, “Суюкмомо” достонини, “Қизбулоқ”, “Қувваи қаҳқаҳа” (“Нодирабегим”), “Момоер” (Ч.Айтматов қиссаси асосида), “Ойгул ва Бахтиёр” (Ҳ.Олимжон достони асосида), “Қабул куни”, “Муҳаббат фожиаси” драмаларини, “Зулматдан зиё” (Ойбек романи асосида), “Маликаи айёр” (халқ достони асосида) операси ва “Самарқанд афсонаси” балети либреттоларини ёзди. Унинг сценарийлари асосида “Мафтунингман” ва “Фурқат” (М.Мелкумов билан ҳамкорликда) кинофилмлари ҳамда “Шашмақом” телефилми экран юзини кўрди. У таржимон сифатида Шекспирнинг “Қийиқ қизнинг тийилиши” комедияси, Шиллернинг “Мария Стюарт” трагедияси ва бошқа ўнлаб шоирларнинг шеърларини ўзбек тилида жаранглатди. Бундан ташқари, у шеърият ва шоирлар, санъат ва санъаткорлар тўғрисида ўнлаб гўзал мақола ва хотиралар ёзди. Агар бу асарларни устма-уст тахласак, уларнинг шоир бўйидан анчагина баланд эканлигини кўриб, ҳайратга тушамиз.\nТуроб Тўланинг чўл қаҳрамонларига бағишланган қўшиқларидан бирида бундай сатрлар бор:\nЧўллар чаман сочдилар\nОллоҳ Туроб Тўланинг боши узра чаман гулларини сочиб, унга шундай истеъдод ва имкониятлар бахш этдики, натижада у яратган асарлар адабиётимиз ва халқимизнинг маданий бойлиги бўлиб қолди.\n«Ўзбекистон адабиёти ва санъати» газетасининг 2009 йил 2-сонидан олинди.\n← Аввалги Аввалги Мурод Абдуллаев. Тўрғай ва Зарафшон Оролга нажот бахш этиши мумкинми? (2009)\nКейинги → Кейинги: Маъсума Аҳмедова. Ҳаётга чанқоқлик ёхуд Жек Лондоннинг “Ажойиб ранчо”си


Эгизак минораларнинг қулаши ёхуд тарихдаги энг катта теракт режаси фош бўлди - EFFECT.UZ\n. 21:35 | 11.09.2021\n2001 йил 11 сентябрда Нью -Йоркда содир этилган теракт ташкилотчилари ҳужумнинг муқобил режаларини тайёрлаётган эдилар, деди Россия ташқи ишлар вазирининг собиқ ўринбосари Андрей Федоров НТВ телеканалига.\nДипломатнинг сўзларига кўра, у бир марта хабардор манба билан учрашган ва унга “Ал-Қоида” гуруҳи ҳужумни бир йил олдин режалаштирганини ва турли сценарийларни кўриб чиққанини айтган.\n“Ал-Қоида” ишлаган биринчи вариант Нью-Йорк метросининг барча магистраль йўлларида бир вақтнинг ўзида портлашни содир этиш. Иккинчи вариант Манхеттенда радиоактив моддали портловчи қурилма ёрдамида теракт қилиш”, – деди Федоров.\nУнинг сўзларига кўра, иккинчи сценарийнинг амалга оширилиши Нью -Йорк иқтисодиётининг кўп йиллар давомида ёпилишига олиб келар эди.\nБироқ, террорчилар ҳужумдан бир неча ой олдин, энг самарали вариант самолётлардан фойдаланиш деган хулосага келишган эди.\nТеррорчилар олиб қочган иккита йўловчи самолёти 2001 йил 11 сентябрда Нью -Йоркдаги Жаҳон савдо марказининг эгизак минораларига қулаб тушди ва уларни бутунлай вайрон қилди.\nПенсилвания штатининг Питсбург шаҳри яқинида ҳам террорчилар томонидан ўғирлаб кетилган тўртинчи йўловчи самолёти қулаб тушган. Расмий маълумотларга кўра, Нью -Йоркда 2749, Вашингтонда 189, Пенсилванияда 44 киши вафот этган.\nРоналдудан илк ўйинда дубль. "Арсенал" илк ғалабасига эришди\nАҚШ «Ал-Қоида» террористик гуруҳидан қўрқадими?\nАфғонистон ТИВ раҳбари: ” ‘Толибон’ни ҳукуматга қабул қилишга ва улар билан тинчлик ўрнатишга тайёрмиз”


Маҳаллий бюджет даромад қисми режаси 103 фоизга бажарилди - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nМаҳаллий бюджет даромад қисми режаси 103 фоизга бажарилди\nЧоп этилган 22 Декабр 2016\tКӯришлар: 710\nҚўрғонтепа шаҳрида вилоят раиси Давлатшоҳ Гулмаҳмадзода раҳбарлиги остида давлат ҳокимияти Хатлон вилояти ижроия органининг кенгайтирилган йиғилиши бўлиб ўтди. Унда вилоят шаҳар ва ноҳиялари раислари, ташкилоту идоралари раҳбарлари ва оммавий ахборот воситалари вакиллари иштирок этишди.\n- Бир қатор тадбирларни қўллаш натижасида маҳаллий бюджетнинг даромад қисми режаси ижроси 103 фоиздан ортиқ таъминланди, - деди ўз чиқишида Давлатшоҳ Гулмаҳмадзода.\nЙиғилишда мамлакат Бош вазири ўринбосари Маҳмадтоҳир Зокирзода иштирок этиб, сўзга чиқди.\nМазкур мажлисда жорий йилнинг 11 ойида Хатлон вилояти ижитимоий-иқтисодий тараққиёти ва келгуси йил учун иш режалари муҳокама қилинди.\n«Қалъаи Балжувон» тарихий музейи\nБалжувон ноҳиясида Тожикистон Республикаси Маданият вазирлиги томонидан ажратилган 2 миллион сомонийлик маблағ эвазига «Қалъаи Балжувон» тарихий музейи бунёд этилди. Бу ҳақда давлат ҳокимияти вилоят ижроия органидан хабар берилди.\nМанбанинг маълумотига кўра, тарихий бино пишиқ ғиштдан қурилган бўлиб, унинг кириш қисми маҳоратли ўймакор усталар томонидан безатилган.\n- Мазкур маданий иншоот яқин кунлар ичида фойдаланишга топширилади, - деб хабар берди манба.\nТаълим муассасалари синфхоналари иссиқ сақланади\n- Шаҳар таълим муассасаларининг кузги-қишки мавсумда самарали фаолият кўрсатишлари учун маҳаллий бюджет ҳисобидан 104 минг 456 сомоний ажратилган, - деб хабар берди давлат ҳокимияти Норак шаҳри ижроия органи маориф ва илм бўлими мудири Алимурод Исмоилов. – Шаҳарда фаолият кўрсатаётган 37та таълим муассасасидан 15тасида 24 тонна кўмир, 6384 боғлам ўтин ва 643 литр ёнилғи захира қилинган. Шунингдек, 17та таълим муассасалари доимий электр энергия, электр энергияси билан ишлайдиган иситгичлар ҳамда биттадан генератор билан таъминланган.\nНорак шаҳри таълим муассасаларининг 2016-2017 йиллар кузги-қишки мавсумига тайёргарлик ҳолатини назорат этиб бориш учун штаб ташкил этилган. Мазкур штаб синфхоналарни мунтазам иссиқ сақлашни назорат қилади.\nСув ва санитария лойиҳаси якуни\nШаҳритуз ноҳиясида «Халқаро яхши қўшничилик» ташкилоти сув ва санитария бўйича лойиҳасининг расмий якунланишида Корея Республикасининг Тожикистон Республикасидаги Фавқулодда ва мухтор элчиси Ли Вёнг Чан, Шаҳритуз ноҳияси раиси ва «Халқаро яхши қўшничилик» ташкилотининг директори иштирок этишди.\n«Халқаро яхши қўшничилик» ташкилотининг хабаридан маълум бўлишича, мазкур лойиҳа Шаҳритуз ноҳиясининг Худойназар Холматов қишлоқ жамоати ҳудудидаги Хокак ва Ёқуб Каримов номли қишлоқлар аҳолисини тоза ичимлик суви билан таъминлашга қаратилганди.\nХабарда келтирилишча, Хокак қишлоғида 4900 ва Ёқуб Каримов номли қишлоқда 5100 нафар киши истиқомат қилади.\nЖорий йил апрел ойида лойиҳада кўзда тутилган объектлар қурилиши бошланди. Жумладан, лойиҳа бўйича скважиналар қазиш, сув сақланадиган миноралар қуриш, сув ўтадиган қувурлар ётқизиш, трансформаторлар ўрнатиш, шунингдек, сув каналларини тозалаш ишлари йўлга қўйилди.\nМаҳаллий аҳоли лойиҳани амалга татбиқ этишда фаол иштирок этди. Айниқса, қурилиш ишларида қишлоқ аҳлининг ёрдами яққол кўзга ташланди. Айни пайтда бу ерлик маҳаллий аҳоли ўртасида Сув хўжалиги комитети ташкил этилиб, унинг таркиби қишлоқ жамоатлари раислари, аёллар ҳам киритилган маҳаллий фаоллардан иборат бўлади. Мазкур комитет келгусида сувдан тўғри фойдаланиш, унинг аҳоли ўртасида тақсимотини назорат этади.\nМазкур лойиҳа бўйича бажарилган ишларнинг умумий маблағи 100 минг Америка долларини ташкил этди.\nБугун: 21-01-2020 00:01:32


Россия Қирғизистон ҳайдовчилик гувоҳномаларини тан оладиган бўлди\nРоссия Давлат Думаси 5 июль куни мамлакат ҳудудида Қирғизистонда берилган ҳайдовчилик гувоҳномаларини тан олиш бўйича президент Владимир Путинга мурожаатни бир овоздан қабул қилди.\nДавлат Думаси мурожаатида Россияда хориж мамлакатларида берилган ҳайдовчилик гувоҳномаларининг амал қилмаслиги тўғрисидаги қонун мамлакат ҳудудида ҳайдовчилик қилаётган мухожирларнинг аксарияти рус тилини билмагани ортидан қабул қилингани айтилади.\nҚирғизистонда рус тили расмий тил мақомига эга эканидан келиб чиқилган ҳолда бу давлат ватандошлари рус тилини зарур даражада билишлари ва Россияда қабул қилинган йўл ҳаракати қоидаларини ўзлаштиришда қийинчиликларга дучор бўлмаётгани ҳам мурожаатда қайд этилган.\nШундан келиб чиқиб, рус депутатлари бир овоздан Қирғизистонда берилган ҳайдовчилик гувоҳномалари Россияда тан олинишини президент Путиндан илтимос қилганлар.\nРоссия президенти матбуот котиби Дмитрий Песков 5 июль куни Думанинг бу ташаббуси Владимир Путин томонидан қўллаб-қувватланишини билдирди.\nҚирғизистон президенти Алмазбек Атамбаев 21 июнь куни Москвага қилган расмий сафари доирасида қирғиз мигрантлари билан учрашар экан, президент Владимир Путин ва бош вазир Дмитрий Медведев билан учрашувларда айнан шу масала ҳам муҳокама этилганини таъкидлаган эди.\n-Кеча Владимир Путин билан, бугун Дмитрий Медведев билан учрашганимда ҳам ҳайдовчилик гувоҳномаси масаласини кўтардим. Мен:”Сизлар беларусларга имтиёз бердинглар, нега бизникиларни ўгайлатиб қўйдинглар?” деб очиқ сўрадим. Дмитрий Анатольевич “ЕврОсиё Иқтисодий иттифоқига аъзо бўлган барча давлатлар ватандошларининг ҳайдовчилик гувоҳномалари Россия ҳудудида яроқли бўлади”, деб ваъда берди, - деган эди Атамбаев.\nАввалроқ Россия Давлат Думаси 2017 йилнинг 1 июнидан бошлаб хориж ҳайдовчилик гувоҳномаларига эга ҳайдовчиларга давлат транспортида ишлаш тақиқланиши тўғрисидаги қонуннинг амал қилиш муддатини узайтириш таклифини рад этган эди. Бунинг ортидан Россияда минглаб муҳожирлар, жумладан, ўзбекистонлик муҳожирлар ҳам ишсиз қолган.\nЖамоат транспортида ишлашни давом эттирмоқча бўлганлар Россия ҳайдовчилик гувоҳномасини олиши зарур бўлади.


Танловлар | bekajon\nБош саҳифа › Танловлар\nОвозлар сони: 0Батафсил\nАзиз муштарийлар! «Бекажон» газетаси 2013 йил учун ўзининг энг катта адабий танловини эълон қилади. Адабий танловда таниқли ижодкорлар ҳам, ҳаваскор қаламкашлар ҳам қатнашиши мумкин. Танловда ёш жиҳатдан чекловлар йўқ. Ҳатто географик жиҳатдан ҳам чекловлар йўқ. Танловимиз очиқ, халқаро танлов мақомида.\nАзиз муштарийлар, 2013 йил «Обод турмуш йили» деб номланди. Юртимизнинг ободлигини, элимизнинг фаровонлигини, турмушимиз кундан-кунга обод бўлиб бораётганини газетамиз cаҳифаларида акс эттиришни ният қилдик. Шу мақсадда янги танлов эълон қилмоқдамиз. «Юртим жамоли» деб ном олган фотосуратлар танловида Республикамизнинг турли шаҳар ва қшлоқларида фаолият юритаётган профессионал ва ҳаваскор фотомухбирлар, шунингдек сиз, азиз муштарийлар ҳам иштирок этишингиз мумкин. Суратлар сифатли ва рангли бўлиши, яхши фотоаппаратда олинган бўлиши, ҳажми электрон вариантда юборилганда 1000х1500 пикселдан, фотосурат эса 15х20 ўлчовдан кам бўлмаслиги лозим.\nОнани улуғлаган шоир қанча, ёзувчи қанча? Онани мадҳ этиб куйлаган хонанда қанча? «Онамга бир оғиз ширин сўз айтолмадим» деб ўкиниб юрган қанча? Онасига муҳаббатини изҳор этишга баҳона, имкон қидириб юрган қанча? Ана шундайлардан бири сиз эмасмисиз, азиз муштарий? «Бекажон» газетаси Сизга шундай имконият бермоқчи!


Энг намунали мактаб сардорлари аниқланди / Ўзбекистон янгиликлари, энг сўнгги хабарлар\nЖАМИЯТ 0 Шархлар 429 кўрилди\nЭнг намунали мактаб сардорлари аниқланди\n“Обод қишлоқ” дастури асосида чўлдан обод гўшага айланган Мирзачўл туманида “Энг намунали мактаб сардорлар Кенгаши” кўрик-танловининг Жиззах вилоят босқичи ўтказилди. Танлов “Камалак” болалалар ташкилоти томонидан ташкилот фаолиятини янада такомиллаштириш, Сардорлар Кенгаши томонидан олиб борилаётган ижтимоий изланишларни қўллаб-қувватлаш ва келажакда уларнинг мамлакатимиз тараққиётига ҳисса қўшадиган етук кадр бўлиб етишларига кўмаклашиш мақсадида анъанавий тарзда ўтказиб келинмоқда.\nМирзачўл туманида “Ўзбек-қозоқ миллий маркази”да бўлиб ўтган кўрик-танловда вилоятнинг барча туман-шаҳарларидан ташриф буюрган 13 жамоа баҳслашди. Танловда жамоалар “Бу бизнинг фаолият”, “Бизнинг имкониятларимиз!”, “Интеллектуал ринг” шартлари бўйича беллашди. Бунда мактаб сардорлар кенгаши фаолияти самарадорлигини ошириш, тажриба алмашиш, етакчилик ва ташаббускорлик қобилиятини намоён этиш, янги-янги лойиҳаларни амалга ошириш масалаларига алоҳида эътибор қаратилди.\n“Бу бизнинг фаолият” дея номланган илк шартга кўра, жамоалар кейинги ўқув йилида амалга оширмоқчи бўлган лойиҳалари ва фаолиятларини бадиий чиқишлар орқали таништиришди. “Бизнинг имкониятларимиз” деб номланган иккинчи шартга кўра, иштирокчи жамоалар болалар орасида мавжуд муаммоларга ечимни ўз янги лойиҳалари билан топишлари лозим эди. Ғаллаорол, Шароф Рашидов, Зафаробод, Арнасой, Янгиобод туманлари ҳамда Жиззах шаҳри сардорларининг ижтимоий лойиҳасида айни бугунги кун муаммолари кўтарилгани, ижтимоий аҳамияти жиҳатидан болалар муаммоларини ҳал қилишга қаратилгани билан эътиборга сазовор бўлди.\n— Бугунги танловга пухта таййргарлик кўриб келган эдик, — дейди Зафаробод туманининг мактаб сардорлари. — Дастлабки икки шартда энг юқори баллни қўлга киритдик. Савол-жавобларда бироз шошганимизданми, бир жавоб устида тўхталмаганимизданми, Ғаллаорол тумани жамоасидан ортда қолдик. Кейинги йилда, албатта, ғолиб бўламиз. Бугунги мағлубият биз учун тажриба мактаби бўлди.\nЖиззахда ҳаммаёқ оппоқ қорга бурканди\nВидео: Жиззахда сел оқибатида аҳоли бор-будидан айрилди, болалар мактабга боролмаяпти\nЖиззах: Ободлик манзили унда намоён!\nЎзбекистонда амалдорларнинг ваъдалари бажарилишини кузатиб борувчи сайт очилди


Уюшма Кубоги-2013 финалида «Ардус» ва «Максам-Чирчиқ» ўйнайди / CHAMPIONAT.asia\nУюшма Кубоги-2013 финалида «Ардус» ва «Максам-Чирчиқ» ўйнайди\n2013 йилги Уюмша Кубоги финалида «Ардус» ва «Максам-Чирчиқ» жамоалари ўзаро куч синашишади.\n24 сентябрь куни Тошкентдаги «Ўзбекистон» спорт мажмуасида 2013 йилги Ўзбекистон Футзал Уюшмаси Кубоги ярим финал учрашувлари бўлиб ўтди. Ўйинлар якунига кўра, «Ардус» ва «Максам-Чирчиқ» жамоалари мусобақа финалига йўл олишди.\nМусобақанинг бу йилги ярим финал ўйинлари, сўнгги йилларда Ўзбекистоннинг энг барқарор ва машҳур жамоалари ҳисобланган «Ардус» ва «Максам-Чирчиқ»га «Uzpromstroybank» ва «СҚБ-Юнусобод» ҳаваскор жамоалари рақиблик қилишди.\nФиналга қадар банкнинг ҳар иккала жамоаси Олий Лиганинг бир қатор жамоаларини, жумладан, «Бунёдкор» ва ўтган йилги футзал бўйича барча мусобақалар ғолиби – «Локомотив»ни мағлубиятга учратиб, ўзига хос шов-шувлар кўтариб бўлишган эди. Шундан келиб чиқиб, 2013 йилги Уюшма Кубоги финалида камида битта ҳаваскор жамоа иштирокини тахмин қилиш мумкин эди. Бироқ «Ардус» ва «Максам-Чирчиқ» ўйинчилари савияси барибир юқорироқ чиқди.\nАйнан савиядаги фарқ мусобақа финалчиларини аниқлаш ҳал қилувчи роль ўйнади.\nКуннинг биринчи ўйинида «Максам-Чирчиқ» рақиб дарвозасига учта гол уриб, танаффусга нисбатан катта устунлик билан чиқиб кетишди. Бироқ иккинчи бўлимда «СҚБ-Юнусобод» ўйинчилари ташаббусни ўз қўлларига олишди ва ҳисобдаги фарқни иккитагача қисқартиришга муваффақ бўлишди. Шунга қарамай, «СҚБ-Юнусобод» ўйинчиларининг ҳимоядаги хатолари «Максам-Чирчиқ» ўйинни 5:1 ҳисобидаги ғалаба билан якунлаши учун етарли бўлади.\n«Uzpromstroybank» ўйинчилари «Ардус»га қарши ўйинни анча жонли бошлашди. Улар ўйин бошида иккита самарали ҳужум ташкил этиб, шу билан рақибни довдиратиб қўйишди. Бироқ ўйин охиригача Ўзбекистон миллий терма жамоаси ўйинчилари – Артур Юнусов, Дилшод Раҳматов, Николай Свиридов, Андрей Шлёма ва бошқаларнинг саъи-ҳаракатлари самараси ўлароқ «Ардус» ҳаммасини жой-жойига туширди. Ўйин 6:2 ҳисобида «Ардус» ғалабаси билан якунига етди.\n2013 йилги Уюшма Кубоги финали 26 сентябрь куни «Ўзбекистон» спорт мажмуасида ўтказилади. Ўйин Тошкент вақти билан 18:00да бошланади.


Тошкент шаҳридаги тўрт ширкат вакили 2019 йил тугамай туриб йил охиригача барча турдаги солиқлар¸ хусусан¸ даромад солиғини тўлиқ тўлаш борасида босим бўлаëтганини хабар қилди. Солиқчилар қаҳрига учрашдан чўчиган ишлаб чиқариш билан шуғулланувчи компания вакиллари¸ ширкат ва ўз номлари сир қолишини сўради.\nҲар қандай тадбиркорлик субъекти даромадини ўз бизнесини кенгайтиришга сарфлашни афзал билишини айтган суҳбатдошлар даромад солиғини олдиндан тўлашни бизнес учун тўсиқ сифатида изоҳлади.\nАндижондан хабар йўллаган тадбиркор¸ ўз ҳисобидан солиқчилар пул ечиб олганини иддао қилди.\nСолиқ қўмитанинг расмийлари¸ мол-мулк¸ ер солиғидан фарқли даромад солиғини олдиндан тўлашнинг ихтиëрий эканини билдирди.\n“Агар юдирик шахс ëки якка тадбиркорнинг солиқдан қарзи бўлса¸ уни ундириш тартиби бор ва бундай ҳолларда улар ҳисобидан тўланмаган қарзни ундириб олишга рухсат бор. Лекин ҳали келмаган ойлар даромад солиғини олдиндан тўлаш ихтиëрий ва солиқчилар бундай солиқни ширкат ëки тадбиркор банк ҳисобидан ўзича ечиб ололмайди”¸ деди Давлат солиқ қўмитасининг мутахассислари.\nВилоятдаги солиқ инспекторларидан бири¸ “бюджет тушумлари бўйича белгиланган режани бажара олмаëтган оғир туманларда”¸ даромад солиғини олдиндан тўлаш бўйича компания ва тадбиркорларга босим бўлаëтганини эътироф қилди.


Ўзбекистонда 5 апрель куни қандай об-ҳаво кузатилади?\nДобавлено: 04.04.2016, 11:57\nРеспублика Гидрометеорология марказининг хабар беришича, 5 апрель куни Тошкентда ҳаво ўзгариб туради, кечқурун ёмғир ёғади. Шарқдан эсаётган шамол йўналишини ўзгартириб, ғарбдан секундига 5-10 метр тезликда эсади. Шамолнинг тезлиги кучайиб, секундига 12-17 метргача етиши мумкин. Кечаси 6-8, кундузи 15-17 даража иссиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2-7, кундузи 12-17 даража иссиқ бўлади.\nБухоро ва Навоий вилоятларида ҳаво ўзгариб туради, айрим туманларда ёмғир ёғади. Ғарбдан секундига 7-12 метр тезликда эсаётган шамол баъзи жойларда кучайиб, секундига 15-20 метргача етади. Кечаси 5-10, кундузи 15-20 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, айрим туманларда ёмғир ёғади. Шарқдан эсаётган шамол йўналишини ўзгартириб, ғарбдан секундига 7-12 метр тезликда эсади. Баъзи жойларда шамол кучайиб, секундига 15-20 метргача етиши мумкин. Кечаси 5-10, кундузи 13-18 даража иссиқ бўлади.\nҚашқадарё ва Сурхондарё вилоятларида ҳаво ўзгариб туради, айрим туманларда ёмғир ёғади. Ғарбдан секундига 7-12 метр тезликда эсаётган шамол баъзи жойларда кучайиб, секундига 15-20 метргача етади. Кечаси 5-10, кундузи 15-20 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Ғарбдан секундига 7-12 метр тезликда эсаётган шамол баъзи жойларда кучайиб, секундига 15-20 метргача етади. Кечаси 5-10, кундузи 13-18 даража иссиқ бўлади.\nРеспубликамизнинг тоғли ҳудудларида ҳаво ўзгариб туради, айрим туманларда ёғингарчилик бўлади. 2500 метрдан баланд ҳудудларда қор кўчиши хавфи бор. Ғарбдан секундига 7-12 метр тезликда эсаётган шамол баъзи жойларда кучайиб, секундига 15-20 метргача етиши мумкин. Кечаси 0-5, кундузи 5-10 даража илиқ бўлади.


Тошкентда «Lacetti»нинг ёритиш чироғи устунига урилиши оқибатида икки киши вафот этди - Халқ сўзи\nТошкентда «Lacetti»нинг ёритиш чироғи устунига урилиши оқибатида икки киши вафот этди\n08:52 11 Октябр 2021 Жамият\nТошкентнинг Яккасарой туманида «Lacetti» ЙТҲга учраб, ёнғин чиқди. Бу ҳақда ЙҲХББ маълумот берди.\nМаълумотларга кўра, автоҳалокат 10 октябрь куни соат 21:00'ларда Яккасарой тумани, Шота Руставели кўчасида юз берган. 19 ёшли ҳайдовчи Ш.Н. «Lacetti»да ҳаракатланаётиб, ушбу кўчада жойлашган «Анжир» ресторани рўпарасига етган вақтида бошқарувни йўқотган ва йўл ўртасидаги ёритиш чироғи устунига урилган.\nТўқнашув оқибатида автомобилда ёнғин юзага келган. Ўт ўчирувчилар томонидан ёнғин бартараф қилинган. Ҳодиса оқибатида ҳайдовчи Ш.Н. ва бир нафар йўловчи вафот этган. Яна 2 нафар йўловчи тан жароҳати билан шифохонага олиб кетилган.


Фото: Брюс Лининг оилавий архивидаги кўпчиликка номаълум суратлари — QWERT.UZ\nФото: Брюс Лининг оилавий архивидаги кўпчиликка номаълум суратлари\nОпубликовано 28 ноября, 2019 28 ноября, 2019 автором qwert.uz\nмерикалик ва гонконглик актёр ҳамда шарқ яккакурашлари устаси Брюс Ли бутун дунёни Хитойнинг турли жанг санъатлари билан қизиқтира олган. Big Picture 27 ноябрь — актёрнинг туғилган куни муносабати билан унинг оилавий архивидан жой олган кўпчиликка номаълум суратларини эълон қилди — деб бу хақда «Daryo» нашри хабар беради .\nТомошабинлар ҳар доим жанговар қиёфадаги Брюс Лини кўришга ўрганган. Шу сабабли, бу суратлар ноодатий кўриниши мумкин. Суратларда актёр ҳар доим кулиб турувчи ва ўз рафиқаси ҳамда икки нафар боласи билан бахтиёр бўлган меҳрибон ота ва севимли эр қиёфасида акс этган.\nБолаликдаги исми Ли Сяолун («кичкина аждар») бўлган Брюс Ли ўз рафиқаси Линда, ўғли Брэндон ва қизи Шэннон билан бирга.\nАктёр ўзининг бўлажак рафиқаси Линда Эвери билан Вашингтон университетида танишган, ўшанда Линда 17 ёшда бўлган. Линда ҳам Брюс Лидан кунг-фуни ўрганган.\nБрюс Ли бир муддат ўз оиласи билан Гонконгда яшаган. Унинг қизи Шэннон ҳам шарқ яккакурашларининг бир нечта турини ўрганган.\nБрюс Ли жисмоний жиҳатдан ишониб бўлмас даражада кучли бўлган. У олдинга чўзилган қўлида 34 килограммли тошни бир неча сония давомида тутиб тура олган.\nБухорода яхшилик қилиб ота-бола жанжалини тинчитмоқчи бўлган йигит калтакланди\nАндижон ҳокими Шуҳратбек Абдураҳмонов 15 минг сўмга талабалар ошхонасида тушлик қилди